Summary: تجزیہ کاروں کا ماننا ہے کہ روپے کی قدر میں کمی اس بات کا ثبوت ہے کہ حکومت نے ڈالر کا ریٹ فکس رکھنے کی پالیسی کو ترک کر دیا ہے اور اب آئی ایم ایف کی شرط مان لی ہے تاکہ بین الاقوامی مالیاتی ادارے کے ساتھ مزاکرات کو کامیاب بنایا جا سکے۔

روپے کی ریکارڈ تنزلی کہاں جا کر رُکے گی اور ڈالر کی قدر میں بے تحاشا اضافے کے کیا اثرات ہوں گے؟

ڈالر کی قدر میں اضافہ ایک ایسے وقت میں ہوا ہے جب پاکستان کو ایک معاشی بحران کا سامنا ہے جس میں زرمبادلہ ذخائر بھی چار ارب ڈالر سے کم رہ چکے ہیں۔ دوسری جانب حکومت اس بحران سے نمٹنے کے لیے بین الاقوامی مالیاتی فنڈ (آئی ایم ایف) کی جانب دیکھ رہی ہے۔

حکومت آئی ایم ایف کو مالی مدد کے لیے منا پائے گی یا نہیں، اس سے قبل پاکستان میں اس خدشے کا اظہار کیا جا رہا ہے کہ روپے کی قدر میں کمی کے معیشت اور ایک عام آدمی پر کتنے گہرے اثرات پڑیں گے اور آیا روپے کی قدر بحال ہو بھی سکتی ہے؟

ان کا کہنا ہے کہ ’ڈالر کے انٹر بینک ریٹ میں تبدیلی اس بات کا واضح ثبوت ہے کہ حکومت نے اسحاق ڈار کی پالیسی کو ترک کر دیا ہے جس کی وجہ ان کے مطابق آئی ایم ایف کا مطالبہ تھا۔‘

ثنا توفیق کہتی ہیں کہ ’ان حالات میں روپے کی قدر میں کمی نہ ہونا اس بات کا ثبوت تھا کہ کرنسی کو مینیج کیا جا رہا ہے۔‘

ڈالر کی قدر میں ایک دن کے ریکارڈ اضافے کے اثرات پر بات کرتے ہوئے عزیر یونس کا کہنا تھا کہ اس کا ایک مثبت پہلو تو یہ ہے کہ حکومت آخر کار آئی ایم ایف کی شرائط ماننے پر راضی ہو گئی ہے۔

روپے کی قدر میں کمی کے معیشت پر اثرات کے حوالے سے عائشہ خان کا کہنا تھا کہ اس سے مہنگائی میں اضافہ ہو گا کیونکہ ہر چیز جو ہم استعمال کر رہے ہیں وہ سب باہر سے آ رہی ہیں اور ڈالر اوپر جانے سے ان سب کی قیمتیں اوپر جائیں گی۔

سعد نامی صارف نے لکھا کہ ’گذشتہ دس ماہ میں پاکستان عوام کی قوت خرید تقریبا تیس فیصد تک کم ہو جانے کے بعد سمجھ آئی کہ 2013 سے 2017 تک اسحاق ڈار کا ڈالر کا ریٹ سو روپیہ رکھنے کی وجہ یہ نہیں تھی کہ وہ کوئی جادوگر تھے بلکہ اس کی وجہ اس وقت سی پیک اور آئی ایم ایف سے ملنے والی مدد تھی۔‘


Summary: درآمدی مال کی ایل سیز نہ کھلنے کی وجہ سے اس وقت پاکستان کے پورٹس پر ہزاروں کنٹینرز پھنسے ہوئے ہیں۔ان کنٹینرز میں خوردنی تیل، ادویات اور ان کا خام مال، پیاز، کھانے پینے کی دوسری اشیا، خام تیل، مشینری، گاڑیوں کے پرزہ جات اور دوسری بہت سی اشیا موجود ہیں۔

’جہنم میں گئیں لگژری گاڑیاں اور موبائل، میری زندگی بچانے والا انجیکشن بلیک مارکیٹ سے 60 ہزار میں مل رہا ہے‘

انھوں نے بی بی سی سے بات کرتے ہوئے بتایا کہ ان کے کنٹینرز ایل سیز کے سیٹل نہ ہونے کی وجہ سے پھنسے ہوئے ہیں۔

پاکستان میں درآمدی مال کے لیے ڈالروں میں ادائیگی معمول کے مطابق ہو رہی تھی کہ گذشتہ سال کے وسط میں بیرون ملک بینکوں کی جانب سے پاکستان کے درآمدی مال کی ایل سیز کو کنفرم کرنے میں مسائل پیدا ہونا شروع ہوئے اور گذشتہ سال کی آخری سہ ماہی میں یہ مسائل اتنے بڑھ گئے کہ مقامی بینکوں نے بھی ایل سی کھولنا بند یا بہت محدود پیمانے پر کھولنا شروع کیا۔

ڈارسن سیکورٹیز کے ہیڈ آف ریسرچ یوسف سعید نے بی بی سی سے بات کرتے ہوئے کہا ایل سی کھولنے میں مشکلات کی بڑی وجہ پاکستان میں ڈالروں کی کمی ہے کیونکہ ’ملک کے زرمبادلہ ذخائر سکڑتے جا رہے ہیں اور بیرون ملک سے ڈالر کی آمد کا سلسلہ مکمل طور پر رُکا ہوا ہے۔‘

پاکستان میں بحری امور کے وزیر فیصل سبزواری نے گزشتہ دنوں میڈیا کو بتایا کہ اس وقت پاکستان کی بندرگاہوں پر آٹھ ہزار سے زائد درآمدی مال کے کنٹینرز پھنسے ہوئے ہیں۔

ایوان صنعت و تجارت پاکستان کے نائب صدر شبیر منشا نے اس سلسلے میں بتایا کہ اگرچہ حکومتی پورٹس کے چارجز تو کم کر دیے گئے ہیں تاہم شپنگ کمپنیوں کے چارجز بہت زیادہ ہیں کیونکہ مال رکھا ہوا ہے، ’اس لیے یہ کمپنیاں ڈیٹنشن چارجز کے طور پر جرمانہ وصول کرتی ہیں جو اس وقت بہت زیادہ ہو چکا ہے جس میں رعایت کی ضرورت ہے۔‘

بزنس کمیونٹی کی جانب سے احتجاج اور ملک میں اشیائے خودو نوش، ادویات اور دوسری چیزوں کی کمی کے امکان کے پیش نظر سٹیٹ بینک آف پاکستان کی جانب سے بینکوں کو  ہدایت کی گئی ہے کہ وہ ایسے تمام درآمدکنندگان کو ایک بار سہولت فراہم کریں جو یا تو اپنی ادائیگی کی میعاد کو 180 دن (یا اس سے زائد) تک توسیع دے سکتے ہوں یا جو اپنی زیر التوا درآمدی ادائیگیوں کے تصفیے کے لیے بیرون ملک سے رقوم کا بندوبست کر سکیں۔

سٹیٹ بینک کا یہ اقدام ملکی بندرگاہوں پر پھنسے ہزاروں کنٹینرز کو کسی حد تک تو ریلیف فراہم کریں گی تاہم درآمدات کے لیے ایل سی کھولنے کے مسائل کا مکمل تدارک نہیں کر سکیں گی کیونکہ ملک میں ڈالروں کی کمی کی وجہ سے درآمدات کے لیے ادائیگی مشکل ہو گی۔


Summary: پاکستان میں زرمبادلہ کی ایکسچینج کمپنیوں کی جانب سے ڈالر کی قیمت پر لگایا جانے والا کیپ ختم کر دیا گیا ہے۔ مگر کیا اس اقدام سے پاکستان میں ڈالر کی بلیک مارکیٹ، انٹربینک اور اوپن مارکیٹ ریٹس میں موجود بڑا فرق ختم ہو پائے گا؟

ڈالر سے مصنوعی ’کیپ‘ کا خاتمہ: کیا بلیک مارکیٹ میں ڈالر کی قیمت کم ہو گی؟

اس سوال اور اس سے جڑی چہ مگوئیوں کی وجہ پاکستان میں زرِ مبادلہ کی ایکسچینج کمپنیوں کی جانب سے منگل کی رات کیا جانے والا وہ اعلان ہے جس کے مطابق ڈالر کی قیمت پر لگایا جانے والا کیپ بدھ کے روز (یعنی آج) سے ختم کر دیا جائے گا۔

واضح رہے کہ پاکستان کے زرِ مبادلہ کے ذخائر میں تیزی سے کمی کے بعد ایکسچینج کمپنیز ایسوسی ایشن آف پاکستان کی جانب سے ڈالر کی قیمتوں کو مستحکم رکھا گیا تھا جبکہ حکومت کی جانب سے بھی انٹربینک ریٹ کو مستحکم رکھا جا رہا تھا تاکہ مارکیٹ میں افراتفری کی صورتحال پر قابو رکھا جا سکے۔

ایکسچینج کمپنیوں کی جانب سے یہ بتایا گیا ہے کہ اس کا مقصد ڈالر کی بلیک مارکیٹ، انٹربینک اور اوپن مارکیٹ میں موجود ڈالر کی قیمتوں میں فرق کو ختم کرنا ہے۔

منگل کی شب پاکستان کی فاریکس ایسوسی ایشن کے صدر ملک بوستان نے اعلان کیا کہ ’ڈالر کی قیمت پر لگایا گیا کیپ منفی ثابت ہوا ہے اور اس سے ڈالر کا ریٹ کم ہونے کے بجائے مزید اوپر چلا گیا ہے۔‘

پاکستان کی فاریکس ایسوسی ایشن کے صدر ملک بوستان نے منگل کو کہا کہ ’یہ کیپ حکومت اور ملک کے مفاد میں لگایا گیا تھا مگر اب ایکسچینج کمپنیوں کا متفقہ مطالبہ ہے کہ یہ کیپ ختم کر دیا جائے۔‘

’ریمیٹینس بھی اسی لیے کم ہوئی ہے، تین ارب ڈالر سے کم ہو کر دو ارب ڈالر ہو گئی ہے، کیونکہ مارکیٹس میں 20 سے 30 روپے کا فرق بہت زیادہ ہے، اسی طرح ایکسپورٹرز نے بھی پیسہ ہولڈ کر لیا ہے کیونکہ فری مارکیٹ، انٹربینک اور بلیک مارکیٹ کا فرق بہت زیادہ ہے، اسے کم کرنے کی ضرورت ہے۔‘

بدھ کے روز ٹریڈنگ کے آغاز پر ملک میں اوپن مارکیٹ میں ڈالر کی قدر میں 12 روپے کا اضافہ ہوا ہے اور یہ اس وقت 252 روپے پر ٹریڈ ہو رہا ہے۔

اٹلانٹک کونسل تھنک ٹینک میں ڈائریکٹر پاکستان انیشیٹیو اور معاشی تجزیہ کار عزیر یونس نے بی بی سی سے بات کرتے ہوئے کہا کہ یہ اقدام درست سمت میں ایک قدم ہے کیونکہ اس سے منی مارکیٹ میں حوالہ ہنڈی میں کمی آئے گی اور اوپن مارکیٹ میں ڈالر کے ریٹ کے فرق میں کمی آئے گی۔

ایک جانب جہاں ملک بوستان کو امید ہے کہ بلیک مارکیٹ میں ڈالر کی قیمت کم ہو گی وہیں دوسری جانب سوشل میڈیا پر اس اندیشے کا بھی اظہار کیا گیا معاملہ الٹ بھی ہو سکتا ہے۔

کامران خان نے لکھا کہ ’جی ہاں، کل یہ فرق دور ہو جائے گا، یکمشت روپے کی قدر میں کم از کم 10 فیصد  گراوٹ ہو گی اور ڈالر کی سرکاری اوپن مارکیٹ قیمت 250 پار کر جائے گی۔‘


Summary: ٹیکسٹائل اور ملبوسات کی برآمدات جو گذشتہ مالی سال میں ماہانہ بنیادوں پر اوسطاً ڈیڑھ ارب ڈالر سے زائد تھیں وہ موجودہ مالی سال کے پہلے چھ مہینوں میں ماہانہ بنیادوں پر اوسطاً ایک ارب ڈالر تک محدود ہو گئی ہیں۔

پاکستان نے انڈیا اور بنگلہ دیش پر ٹیکسٹائل برآمدات میں برتری حاصل کرنے کا سنہری موقع کیسے گنوایا

حسن احسان اور سیما خان ٹیکسٹائل کے شعبے میں ایسے کام کرنے والے افراد ہیں جو پاکستان کی ٹیکسٹائل کے شعبے میں برآمدات میں کمی کی وجہ سے مشکلات کا شکار ہوئے۔

دوسری جانب سیما خان نے بتایا کہ ان کے پرانے خریدار تو موجود ہیں اور وہ ان سے مال ابھی بھی لے رہے ہیں تاہم ان کے آرڈرز میں جو کمی واقع ہوئی ہے ان کے بارے میں جاننے پر پتا چلا کہ اب یہ بنگلہ دیش سے پورے ہو رہے ہیں۔

انھوں نے کہا کہ مثلًا ان کے امریکہ کی منڈی میں موجود خریدار کہتے ہیں کہ ہمیں ٹی شرٹ دس ڈالر میں فراہم کرو کیونکہ امریکہ کی منڈی میں بنگلہ دیشی مال اس قیمت پر میسر ہے اور ریٹیلرز صرف اس قیمت پر مال اٹھائیں گے لیکن ’پاکستان میں بڑھتی ہوئی کاروباری لاگت کی وجہ سے اب میرے لیے مشکل ہے کہ میں ایک ٹی شرٹ دس ڈالر میں امریکہ فراہم کروں۔‘

انٹرنیشنل اپیرل فورم کے ریجنل صدر اور ٹیکسٹائل شعبے میں کام کرنے والے ایسوسی ایشن سے منسلک اعجاز کھوکھر نے بتایا کہ پاکستان کی داخلی سیاسی صورتحال نے معیشت کو متاثر کیا ہے جس کا اثر ٹیکسٹائل برآمدات پر پڑا اور اس کے دنیا میں کساد بازاری نے بھی پاکستان کی برآمدات کو متاثر کیا تاہم بنگلہ دیش اس سے محفوظ ہے۔

پاکستان میں ٹیکسٹائل شعبے کی سب سے بڑی نمائندہ تنظیم آل پاکستان ٹیکسٹائل ملز ایسوسی ایشن کے وائس چیئرمین نوید احمد نے بتایا کہ ’بنگلہ دیش کی کامیابی کی وجہ یہ ہے کہ وہاں اب برآمدی کلچر اتنا زیادہ فروغ پا چکا ہے کہ وہاں بین الاقوامی خریدار اور سرمایہ کاروں کو ایک وی آئی پی درجہ دیا جاتا ہے۔‘

انھوں نے بتایا کہ ’بنگلہ دیش میں کاروباری لاگت پاکستان کے مقابلے میں نسبتاً کم ہے تاہم پاکستان میں حکومت اس شبعے کو رعایتیں دیتی ہے مگر ایک بنیادی فرق ان کا گارمنٹس کا ایکسپورٹ کلچر ہے جو اب اتنا زیادہ عام ہو چکا ہے کہ بنگلہ دیش میں پوری قوم اور حکومت اس شعبے میں برآمدات کو بڑھانے کے لیے سرگرم ہے اور اس کی بنیاد پر وہ اپنی ایکسپورٹ بڑھا رہے ہیں۔‘

حکومتی اعداد و شمار کے مطابق امریکی منڈی میں پاکستان کی گارمنٹس مصنوعات کی مختلف اقسام میں 15 سے 19 فیصد کی کمی موجودہ مالی سال کے پہلے چھ مہینوں میں واقع ہو چکی ہے۔

انڈیا کے ریزور بینک آف انڈیا کے جاری کردہ اعداد وشمار کے مطابق نومبر کے مہینے میں ٹیکسٹال مصنوعات میں اضافہ دیکھا گیا۔ امریکہ کو جانے والی مصنوعات انڈین روپوں میں 485 ارب روپے تک چلی گئیں جو اس سے پہلے 469 ارب روپے تھیں۔


Summary: امریکہ اور یورپ ایک زمانے میں جاپانی معیشت سے اسی طرح خوفزدہ تھے جس طرح وہ آج چین کی بڑھتی ہوئی معاشی طاقت سے ڈرتے ہیں۔ لیکن جس جاپان کی دنیا کو توقع تھی وہ کبھی نہیں آیا۔ 1980 کی دہائی کے آخر میں جاپانی لوگ امریکیوں سے زیادہ امیر تھے۔ اب وہ برطانوی شہریوں سے بھی کم کماتے ہیں۔

معاشی ترقی سے ’امریکہ اور یورپ کو خوفزدہ‘ کرنے والے جاپان کی ترقی سست روی کا شکار کیوں ہے؟

ایک زمانے میں امریکہ اور یورپ جاپان کی معیشت سے اسی طرح خوفزدہ تھے جس طرح وہ آج چین کی بڑھتی ہوئی معاشی طاقت سے ڈرتے ہیں۔

تاہم دنیا کو جاپان کے جس عروج تک جانے کی توقع تھی وہ کبھی نہیں آیا۔ سنہ 1980 کی دہائی میں جاپان کے لوگ امریکیوں سے بھی زیادہ امیر تھے لیکن آج وہ برطانوی شہریوں سے بھی کم کماتے ہیں۔

جاپان اب بھی جاپان کی طرح محسوس ہوتا ہے، نہ کہ امریکہ کی پیداوار۔ یہی وجہ ہے کہ دنیا پاؤڈر سنو سے لے کر فیشن تک تمام جاپانی چیزوں کو ذوق و شوق سے دیکھتی ہے۔ ٹوکیو اپنے کھانوں کے باعث  بہترین ریسٹورینٹس کا مرکز ہے۔

مجھے یاد ہے کہ میں ٹوکیو خلیج کے دور دراز حصے میں جزیرہ نما بوسو کے ایک گاؤں کے ہال میں بیٹھا تھا۔ میں وہاں اس لیے تھا کیونکہ اس گاؤں کو جاپان میں خطرے سے دوچار 900 سو میں سے ایک قرار دیا گیا تھا۔ ہال میں جمع بوڑھے لوگ فکر مند تھے۔ 1970 کی دہائی کے بعد سے انہوں نے نوجوانوں کو شہروں میں ملازمتوں کے لیے جاتے دیکھا ہے۔ باقی 60 میں سے صرف ایک نوعمر تھا اور کوئی بچہ نہیں تھا۔

ایک ممتاز ماہر تعلیم نے مجھے بتایا کہ ’دیکھیں آپ کو اس بارے میں سمجھنے کی ضرورت ہے کہ جاپان کس طرح کام کرتا ہے۔ سنہ 1868 میں ساموریوں نے ہتھیار ڈال دیے، اپنے بال کٹوا دیے، مغربی سوٹ پہنے اور کاسومیگاسیکی (وسطی ٹوکیو کا سرکاری ضلع) کی وزارتوں میں پہنچ گئے اور آج بھی وہاں موجود ہیں۔

دادا کیشی جنگی جنتا کے رکن تھے اور امریکیوں نے انھیں ایک مشتبہ جنگی مجرم کے طور پر گرفتار کیا تھا لیکن وہ پھانسی سے بچ گئے اور سنہ 1950 کی دہائی کے وسط میں لبرل ڈیموکریٹک پارٹی (ایل ڈی پی) قائم کرنے میں مدد دی، جس نے تب سے جاپان پر حکمرانی کی ہے۔

کچھ لوگ ازراہ مذاق  کہتے ہیں کہ جاپان ایک جماعتی ریاست ہے۔ ایسا نہیں ہے۔ لیکن یہ سوال مناسب ہے کہ جاپان ایک ایسی پارٹی کو دوبارہ کیوں منتخب کر رہا ہے جو اشرافیہ کے زیر انتظام ہے، جو امریکہ کی طرف سے مسلط کردہ امن پسندی کو ختم کرنے کی خواہش مند ہے، لیکن 30 سالوں سے معیار زندگی کو بہتر بنانے میں ناکام رہی ہے۔

حالیہ انتخابات کے دوران میں نے ٹوکیو سے دو گھنٹے مغرب میں پہاڑوں میں ایک تنگ وادی کا دورہ کیا۔ مقامی معیشت کا انحصار سیمنٹ بنانے اور پن بجلی پر ہے۔ ایک چھوٹے سے قصبے میں میری ملاقات ایک بزرگ جوڑے سے ہوئی جو پولنگ سٹیشن کی طرف پیدل جا رہا تھا۔ شوہر نے بتایا کہ ’ہم ایل ڈی پی کو ووٹ دیں گے۔ ہمیں ان پر بھروسہ ہے، وہ ہماری دیکھ بھال کریں گے۔‘


Summary: امریکہ جمعرات کو قرض لینے کی اپنی طے شدہ آخری حد تک پہنچ گیا ہے اور محکمہ خزانہ نے ادائیگی کے ڈیفالٹ سے بچنے کے لیے فوری طور پر خصوصی اقدامات کیے تاکہ یہ تباہ کن ثابت نہ ہو۔

امریکہ قرض لینے کی آخری حد پر: سپرپاور کے ڈیفالٹ ہونے کے خدشات سمیت ڈالر کی قیمت غیرمستحکم ہونے کے اندیشوں تک

امریکہ 19 جنوری کو قرض لینے کی اپنی حد تک پہنج چکا ہے

جمعرات کے روز امریکہ قرض لینے کی اپنی طے شدہ آخری حد تک پہنچ گیا جس کے بعد امریکہ کے محکمہ خزانہ نے ادائیگی کے ڈیفالٹ سے بچنے کے لیے چند فوری اور خصوصی اقدامات اٹھائے ہیں۔

قرض کی آخری حد کو چھونے کا مطلب یہ ہے کہ امریکی حکومت اب اس وقت تک مزید رقم قرض نہیں لے سکتی جب تک کانگریس قرض حاصل کرنے کی لِمٹ یعنی حد کو بڑھانے پر راضی نہ ہو جائے۔ اس وقت امریکی حکومت کی قرض حاصل کرنے کی حد تقریباً 31.4 کھرب ڈالر ہے۔

ایسی صورت یہ خدشات جنم لے رہے ہیں کہ اس بار سیاست دان ردِ عمل ظاہر کرنے میں (یعنی قرض حاصل کرنے کی حد میں اضافے کے حوالے سے) سست روی کا مظاہرہ کریں گے، جس کی وجہ سے امریکہ کو نقصان پہنچ سکتا ہے اور یہ صورتحال امریکہ کو اپنی تاریخ میں پہلی بار جان بوجھ کر ڈیفالٹ کی جانب لے جا سکتی ہے۔

امریکی محکمہ خزانہ قرض لینے کی حد کو تجاوز کرنے سے روکنے کے لیے اقدامات کر کے صورتحال کو سنبھال سکتا ہے۔

خط میں مزید کہا گیا کہ ’قانون کے مطابق، قرض کی حد میں اضافہ یا اس کے معطل ہونے کے بعد ان دونوں فنڈز کا دوبارہ اجرا کر دیا جائے گا‘ اور یہ کہ ’ریٹائرڈ اور وفاقی ملازمین ان اقدامات سے متاثر نہیں ہوں گے۔‘

ڈیفالٹ ملک کے اعتبار کو برباد کر سکتا ہے، عالمی مالیاتی منڈیوں کو نقصان پہنچا سکتا ہے اور وہ اس طرح کہ وہاں امریکی قرضوں کی بہت زیادہ تجارت کی جاتی ہے کیونکہ امریکی بانڈز کی خریداری کو روایتی طور پر کم خطرناک سرمایہ کاری سمجھا جاتا ہے۔

کرنسی کے طور پر ڈالر کمزور ہو جائے گا اور ابتدائی طور پر حکومت کے لیے قرض لینے پر شرح سود بڑھ جائے گی یعنی مہنگے قرضے ملیں گے اور بالآخر اس کا اثر عام لوگوں پر بھی ہو گا کیونکہ اس کے نتیجے میں رہن، کریڈٹ کارڈ کے قرضوں اور دیگر قرضوں کے لیے سود کی شرح زیادہ ہو جائے گی۔

صورت حال کا یہاں تک پہنچنا پہلے کبھی نہیں دیکھا گیا ہے اور اس سے صارفین کے اعتماد اور معیشت کو بڑے پیمانے پر نقصان پہنچے گا، جو پہلے سے ہی ایک غیر یقینی صورتحال سے دوچار ہے۔

یہ جزوی طور پر (سنہ 2008 کے) مالیاتی بحران اور (کووڈ) وبائی امراض کے دوران حکومت کی طرف سے کیے گئے نمایاں اخراجات کی وجہ سے ہے، لیکن یہ اس کا نتیجہ بھی ہے کہ ملک سنہ 2001 سے مسلسل بجٹ خسارے میں چل رہا ہے اور یہ اپنی آمدن سے زیادہ خرچ کر رہا ہے۔


کیا پاسدارانِ انقلاب کو دہشت گرد قرار دیا جا سکتا ہے؟

برطانیہ کے وزیر خارجہ جیمز کلیورلی نے کہا ہے کہ وہ ایرانی حکومت کے سابق وزیر علی رضا اکبری کی سزائے موت کے بعد اس اقدام پرغور کر رہے ہیں۔ علی رضا اکبری برطانیہ میں مقیم  تھے اور برطانوی شہریت کے حامل تھے۔

ان کا کہنا تھا کہ علی رضا اکبری کو ’لالچ‘ دے کر ایران واپس لے جایا گیا، جہاں انھیں ’حکومت کے بدنام اور من مانے قانونی عمل کا نشانہ بنایا گیا‘۔

اکبری کو برطانیہ کے لیے جاسوسی کرنے کا مجرم قرار دیا گیا تھا۔  وزیر خارجہ جیمز کلیورلی نے اس الزام کی تردید کی اور کہا کہ ایرانی انٹیلی جنس ایجنٹوں نے اعتراف جرم حاصل کرنے کے لیے انھیں تشدد کا نشانہ بنایا۔

برطانوی انٹیلی جنس سروسز کا یہ بھی کہنا ہے کہ ان کے ایرانی ہم منصبوں نے گذشتہ ایک سال کے دوران برطانیہ میں ایرانی صحافیوں سمیت 10 دیگر افراد کو نشانہ بنایا۔

جرمن وزیر خارجہ انالینا بیئربوک اور یورپی کمیشن کی صدر ارسلا وان ڈیر لیئن دونوں نے یورپی یونین پر زور دیا ہے کہ وہ پاسداران انقلاب کو بھی دہشت گردوں کی فہرست میں شامل کرے۔

انھوں نے 22 سالہ کرد خاتون مہسا امینی کی ہلاکت کے بعد ایران میں شروع ہونے والے حالیہ مظاہروں کو دبانے میں پاسداران انقلاب کے کردار کا حوالہ دیا۔ جب ان کی موت ہوئی تو وہ ملک کی گشت ارشاد (اخلاقی پولیس) کی تحویل میں تھیں۔

یورپی پارلیمنٹ نے پاسداران انقلاب کو دہشت گرد گروپ قرار دینے کے حق میں ایک قرارداد منظور کی ہے لیکن یورپی یونین کے رکن ممالک کو اس اقدام کی منظوری دینے کی ضرورت ہوگی۔

پاسداران انقلاب اسلامی نے دفاع، انجنیئرنگ اور تعمیرات جیسے شعبوں میں کمپنیوں کی مالک ہونے کے ساتھ ساتھ ایک بہت بڑی کاروباری سلطنت قائم کر رکھی ہے اور خیال کیا جاتا ہے کہ ایران کی معیشت کا ایک تہائی حصہ اس کے کنٹرول میں ہے۔

ڈاکٹر وکیل کہتے ہیں کہ’ایرانی حکومت امریکہ کو اپنا سب سے بڑا دشمن سمجھتی ہے اور دوسرے ممالک میں اس پر حملے کرنے والے گروہوں کی سرپرستی کرتی ہے۔ امریکہ نے قدس فورس اور اس کی پشت پناہی کرنے والے گروہوں پر عراق اور مشرق وسطیٰ کے دیگر علاقوں میں سینکڑوں امریکی فوجی اہلکاروں کو ہلاک کرنے کا الزام عائد کیا ہے۔

لیکن انھوں نے متنبہ کیا کہ ایران جوابی کارروائی کرتے ہوئے برطانیہ اور یورپی یونین کے ممالک کی مسلح افواج کو دہشت گرد گروہ قرار دے سکتا ہے، جس سے وہ مشرق وسطیٰ میں ہدف بن سکتے ہیں۔

تاہم پروفیسر علیم زادہ کو شک ہے کہ اس اقدام سے پاسداران انقلاب کی کارروائیوں کو زیادہ نقصان پہنچے گا۔ وہ کہتی ہیں کہ 'اس سے کوئی عملی فرق نہیں پڑے گا کیونکہ ایران کے خلاف پہلے ہی بہت سی پابندیاں عائد ہیں۔ یہ صرف علامتی ہوگا۔‘


Summary: اگر بڑی معیشتوں کی بات کی جائے تو جاپان سب سے بڑا مقروض ملک ہے تاہم قرضے کہ اس بڑے حجم کے باوجود حیرت انگیز بات یہ ہے کہ بین الاقوامی سرمایہ کار سرمایہ کاری کے لیے جاپان پر ہی بھروسہ کرتے ہیں۔ جاپان کی معیشت کس اصول کی بنیاد پر چلتی ہے؟قرضوں کے اتنے بڑے حجم کی وجہ کیا ہے؟

دنیا کا سب سے بڑا مقروض ملک ہونے کے باوجود جاپان ڈیفالٹ کیوں نہیں کرتا؟

گذشتہ سال ستمبر کے آخر تک جاپان اس حد تک مقروض ہو چکا تھا کہ قرضوں کے اس حجم کو سُن کر ہی آپ دنگ رہ جائیں گے اور بڑی بات یہ ہے کہ قرضوں کا یہ بوجھ یہاں رُکے گا نہیں بلکہ مستقبل میں بڑھتا ہی جائے گا۔

جاپان پر قرضوں کا مجموعی حجم 9.2 کھرب امریکی ڈالر تک پہنچ گیا ہے جو اُس کے جی ڈی پی کا 266 فیصد ہے۔ قرضے کی یہ رقم دنیا کی بڑی معیشتوں میں سب سے زیادہ ہے۔

ان کے مطابق اس مسئلے کی ایک بڑی وجہ جاپان میں بڑی آبادی کا عمررسیدہ یا بزرگی کی عمر میں ہونا ہے جس کے باعث حکومت کے سوشل سکیورٹی اور صحت کی خدمات پر اٹھنے والے اخراجات کئی گنا بڑھ جاتے ہیں۔ جاپان کی بیشتر آبادی کو ریٹائرمنٹ کے بعد اپنے مستقبل کے بارے میں بہت زیادہ بے یقینی کا سامنا کرنا پڑتا ہے اور اسی لیے وہ ذاتی بچت کو ترجیح دیتے ہیں۔

تاہم قرضے کہ اس بڑے حجم کے باوجود حیرت انگیز بات یہ ہے کہ بین الاقوامی سرمایہ کار سرمایہ کاری کے لیے  جاپان پر بھروسہ کرتے ہیں۔

باالفاظ دیگرجاپان اپنا قرض بین الاقوامی منڈیوں میں اس وعدے کے ساتھ بانڈز کی صورت میں فروخت کر دیتا ہے کہ وہ ناصرف سرمایہ کاروں کی مکمل رقم بلکہ اس پر کچھ نہ کچھ منافع مکمل طور پر سرمایہ کار کو واپس کر دے گا۔

تاہم، قرض کا حجم ملک کی مجموعی معیشت کے حجم سے تقریباً ڈھائی گنا زیادہ ہو تو یہ اندازہ لگانا مشکل نہیں کہ حکومت کو اس بڑی رقم کی ادائیگی میں یقینی طور پر مشکل پیش آئے گی؟

ماہرین  کے مطابق قرضوں کے اس  بڑھتے حجم کے باوجود ملک کے ڈیفالٹ میں نہ جانے کی وجہ یہ ہے کہ جاپان سرکاری بانڈز پر دیے جانے والا منافع انتہائی کم رکھتا ہے مگر دوسری جانب محفوظ سرمایہ کاری کی مارکیٹ میں اس پر بہت زیادہ اعتماد اور بھروسہ کیا جاتا ہے۔

پروفیسر کین کٹنر کہتے ہیں کہ قرض اپنی کرنسی میں ہونے کا فائدہ یہ ہوتا ہے کہ جاپان کے مرکزی بینک کو بین الاقوامی منڈیوں میں ہر کچھ عرصے بعد ہونے والے اُتار چڑھاؤ سے کچھ زیادہ فرق نہیں پڑتا۔ درحقیقت جاپان پر موجود قرض کا 90 فیصد سرمایہ کاری کرنے والوں نے خرید رکھا ہے۔

یہ بنیادی طور پر حکومتی خسارے کو موناٹائز کر رہا ہے، جو عام طور پر کسی بھی معیشت کو بلند افراط زر کی جانب لے جاتا ہے مگر جاپان کے ساتھ ایسا کچھ نہیں ہواوراس لیے جب کہ باقی دنیا میں شرح سود میں اضافے کا سلسلہ جاری ہے تو جاپان میں شرح سود  کم ہی ہے۔


Summary: آکسفیم کی ایک نئی رپورٹ کے مطابق سنہ 2021 میں انڈیا کی مجموعی دولت کا 40 عشاریہ پانچ فیصد سے زیادہ حصہ ملک کے صرف ایک فیصد دولت مند افراد کے پاس رہا ہے، جبکہ غریب طبقہ ’زندہ رہنے کے لیے بنیادی ضروریات سے بھی محروم ہے۔‘

انڈیا: غریب طبقہ بنیادی ضروریات سے محروم، ملک کی 40 فیصد سے زیادہ دولت ایک فیصد کے پاس

آکسفیم کی ایک نئی رپورٹ کے مطابق سنہ 2021 میں انڈیا کی مجموعی دولت کا 40 عشاریہ پانچ فیصد سے زیادہ حصہ ملک کے صرف ایک فیصد دولت مند لوگوں کے پاس رہا ہے۔ جبکہ غریب طبقہ ’زندہ رہنے کے لیے بنیادی ضروریات سے بھی محروم ہے۔‘

رپورٹ میں کہا گیا ہے کہ 2022 میں ملک میں ارب پتیوں کی تعداد 102 سے بڑھ کر 166 ہو گئی ۔ رپورٹ میں مزید کہا گیا ہے کہ انڈیا میں غریب طبقہ ’زندہ رہنے کے لیے بنیادی ضروریات بھی پوری کرنے کے قابل نہیں ہے۔
‘

’سروائیول آف دی ریچسٹ‘ نام کی یہ رپورٹ سوئٹزرلینڈ کے شہر ڈیووس میں ورلڈ اکنامک فورم میں جاری کی گئی ہے۔

رپورٹ میں انڈیا میں دولت کی تقسیم میں بڑے فرق کو اجاگر کرتے ہوئے کہا گیا ہے کہ 2012 سے 2021 تک ملک میں آنے والی 40 فیصد سے زیادہ دولت صرف 1 فیصد آبادی کے پاس چلی گئی تھی جبکہ صرف 3 فیصد نچلی سطح کی 50 فیصد آبادی تک پہنچی تھی۔

2022 میں، انڈیا کے امیر ترین شخص گوتم اڈانی کی دولت میں 46 فیصد اضافہ ہوا ہے، جب کہ انڈیا کے 100 امیر ترین افراد کی مشترکہ دولت 660 ارب ڈالر تک پہنچ گئی ہے۔

2022 میں، اڈانی بلومبرگ کے دولت کے انڈیکس میں دنیا کے دوسرے امیر ترین شخص تھے۔ وہ ان لوگوں کی فہرست میں بھی سرفہرست رہے جن کی دولت میں عالمی سطح پر اس سال سب سے زیادہ اضافہ دیکھنے میں آیا۔

دریں اثنا، آکسفیم نے کہا  ہےکہ ملک کے غریب اور متوسط طبقے پر امیروں کے مقابلے میں زیادہ ٹیکس لگایا گیا ہے۔

رپورٹ میں کہا گیا کہ ملک میں’گڈز اینڈ سروسز ٹیکس‘ (جی ایس ٹی) کا تقریباً 64 فیصد نیچے کی 50 فیصد آبادی سے آیا، جبکہ صرف 4 فیصد، دس فیصد دولت مندوں سے آیا ہے۔

آکسفیم انڈیا کے سی ای او امیتابھ بہار نے کہا، ’بدقسمتی سے انڈیا تیزی سے صرف امیروں کا ملک بننے راستے گامزن پر ہے‘۔

اس فرق کو درست کرنے کے لیے آکسفیم نے وزیر خزانہ سے کہا کہ وہ آئندہ بجٹ میں ترقی پسند ٹیکس اقدامات جیسا کہ ویلتھ ٹیکس کو نافذ کریں۔

رپورٹ میں کہا گیا ہے کہ انڈیا کے ارب پتیوں کی پوری دولت پر محض 2 فیصد ٹیکس اگلے تین سالوں تک ملک کی غذائی قلت کی شکار آبادی کی بھوک مٹانے کے لیے کافی ہوگا۔

رپورٹ میں مزید کہا گیا کہ’ایک فیصد ویلتھ ٹیکس نیشنل ہیلتھ مشن کو فنڈ دے سکتا ہے، جو کہ 1.5 سال سے زیادہ عرصے کے لیے انڈیا میں صحت کی دیکھ بھال کی سب سے بڑی سکیم ہے۔


Summary: گذشتہ چند دہائیوں سے جب بھی پاکستان کو اس نوعیت کی معاشی صورتحال کا سامنا ہوا تو فوجی اور سیاسی حکمرانوں کی نظریں سعودی عرب کی جانب اٹھتی دکھائی دیں اور سعودی عرب کی جانب سے بھی ملنے والا ردعمل عموماً مایوس کُن نہیں رہا۔

سعودی عرب پاکستان کی مالی امداد کیوں کرتا ہے اور کیا پاکستان سعودی عرب کے لیے ایک طاقت ہے یا بوجھ؟

اس مرتبہ بھی سعودی ولی عہد اور وزیراعظم محمد بن سلمان نے پاکستانی فوج کے جنرل عاصم منیر سے رواں ہفتے ہونے والی ملاقات کے فوراً بعد اپنے مالیاتی اداروں کو حکم دیا ہے کہ وہ پاکستان میں سرمایہ کاری اور قرضوں کو بڑھانے کا جائزہ لیں۔ سعودی اعلان کے مطابق پاکستان میں جاری سرمایہ کاری کا حجم 10 ارب جبکہ سٹیٹ بینک آف پاکستان میں ڈیپازٹ سعودی رقم کا حجم پانچ ارب ڈالر تک کرنے کا جائزہ لیا جا رہا ہے۔

اس حوالے سے پاکستان اور سعودی عرب دونوں ہی کی جانب سے کوئی وضاحت سامنے نہیں آئی تھی۔

ایسی اطلاعات بھی تھیں کہ امریکہ کو خدشہ تھا کہ کہیں پاکستان کے ذریعے مشرق وسطیٰ میں ایٹمی ہتھیاروں کا پھیلاؤ شروع نہ ہو جائے اور سعودی عرب کے وزیرِ دفاع کے اس دورے کو ملک کی جوہری ہتھیاروں کی خواہش سے بھی جوڑا گیا تھا۔

انھوں نے بتایا کہ پاکستان اور سعودی عرب کے تعلقات کی بنیاد دراصل وہ معاہدہ ہے جو 1984 میں کیا گیا تھا جس کے تحت ’اگر شاہی خاندان کو کسی بھی قسم کا خطرہ ہو گا تو پاکستان اپنی فوج مہیا کرے گا۔‘

اس کے بعد ہینری ایل سٹیمسن سینٹر فار سٹڈی آف سکیورٹی افیئرز کے صدر مائیکل کریپن نے نیویارک ٹائمز کو بتایا تھا کہ ’سعودی عرب کا تعاون پاکستان کو صرف رقم دینے تک محدود نہیں ہے بلکہ اس کی دلچسپی اس سے زیادہ ہے۔‘

ان کے مطابق ’سعودی شاہی خاندان اور وہاں کے مذہبی اداروں کی جانب سے بڑے پیمانے پر مالی مدد آئی تھی۔ پاکستان کے مدارس کو فنڈز اب بھی سعودی عرب سے آتے ہیں۔‘

اس کے بعد سے پاکستان اور سعودی عرب کے درمیان قریبی فوجی تعلقات کبھی نہیں رُکے۔

’اس سے بھی اہم سٹریٹیجک اور نظریاتی ہم آہنگی ہے۔ اگر آپ 80 کی دہائی دیکھیں تو چاہے ایران کا انقلاب ہو یا افغان جنگ، سعودی عرب، پاکستان اور امریکہ کے درمیان سٹریٹیجک کنورجنس تھی۔‘

ڈاکٹر ہما بقائی کا پاکستان کا سعودی عرب پر ’بوجھ‘ بننے کے مفروضے پر کہنا تھا کہ ’آپ یہ کہہ سکتے ہیں اور اس وقت امداد دینے اور پاکستان کو اس معاشی صورتحال سے نکالنے کے حوالے سے سعودی عرب کی جانب سے ہچکچاہٹ دکھائی جاتی ہے اس کی وجہ ان کی سوچ میں تبدیلی ہے۔‘

’پہلے امریکہ کے کہنے پر سعودی عرب پاکستان کو خراب معاشی صورتحال سے نکالنے میں مدد کرتا تھا۔ اب وہاں پر بھی تھوری کمی ہوئی ہے لیکن یہ سلسلہ اب بھی جاری ہے۔ میرا خیال ہے کہ پاکستان ایک بار پھر اپنے سرد جنگ والے کردار نبھانے میں واپس جا رہا ہے۔‘


Summary: بہت سے لوگوں نے نینو کو اپنی پہلی کار رکھنے کا خواب پورا کرنے کے لیے بُک کیا اور کچھ نے خاندان میں دوسری کار کے طور پر نینو کو بُک کرایا، لیکن بکنگ سے لے کر گاڑی کی ڈیلیوری تک حالات بدلتے رہے اور نینو کو بھی بدلنا پڑا۔

انڈیا کی ایک لاکھ کی کار نینو: کیا رتن ٹاٹا کا ادھورا خواب نئے انداز میں پورا ہوسکے گا؟

رتن ٹاٹا بڑے جوش و خروش کے ساتھ ایک بہت ہی چھوٹی نلی نما کار میں اسٹیج پر نمودار ہوئے۔ لوگوں نے اس گھونگھے کی شکل والی گاڑی کو دیکھتے ہی بہت پسند کیا۔ نام تھا نینو اور گاڑی کی قیمت رتن ٹاٹا کے وعدے کے مطابق ایک لاکھ روپے تھی۔ یہ کار اپنی قیمت کی وجہ سے سرخیوں میں رہی۔

درحقیقت ایک لاکھ روپے کی گاڑی حاصل کرنے کا خیال جتنا دلچسپ تھا اتنا ہی چیلنجنگ بھی تھا۔ اس کو پورا کرنا آسان نہیں تھا۔ لیکن ٹاٹا موٹرز نے کچھ سال پہلےٹاٹا ایس کے نام سے ایک مِنی ٹرک لانچ کیا تھا۔ یہ مِنی ٹرک چھوٹے ہاتھی کے نام سے بازار میں بکنے لگا۔

2018 کے دہلی آٹو ایکسپو میں گریش واگھ نے بی بی سی مراٹھی کو بتایا، ’جب نینو پروجیکٹ پر کام شروع ہوا تو ہمارے اس وقت کے چیئرمین رتن ٹاٹا اور ایگزیکٹو ڈائریکٹر روی کانت نے مجھے بتایا کہ یہ پروجیکٹ آپ کے لیے سب سے اہم ہے۔ پوری کار کو کاغذ پر ڈیزائن کرنے سے لے کر نئی فیکٹری بنانے میں کافی وقت لگا۔‘

ہر کوئی صرف ایک لاکھ روپے کی کار کی بکنگ کی تلاش میں تھا۔ لوگوں کی درخواستوں کے بعد قرعہ اندازی کے ذریعے گاڑی عوام تک پہنچنا شروع ہوگئی۔ لیکن ابتدائی چند ماڈلز کو چھوڑ کر نینو کی قیمت کو ایک لاکھ روپے سے کم رکھنا زیادہ دیر تک ممکن نہیں تھا۔

ٹاٹا نینو کی ساکھ پر سب سے بڑا سوال 2014 میں تھا جب گلوبل این سی اے پی نے، جس نے کار کی حفاظت کی درجہ بندی کی، اسے زیرو سٹار دیا۔ کچھ کاروں میں آگ لگنے سے اس کی ساکھ کو بھی نقصان پہنچا۔ سینکڑوں لوگوں نے زیرو ریٹنگ کے بعد اپنی بکنگ منسوخ کر دی۔

ٹاٹا موٹرز نے ابتدائی طور پر سالانہ تین لاکھ نینو کی فروخت کا ہدف مقرر کیا تھا۔ لیکن کمپنی کبھی بھی یہ مقصد حاصل نہیں کر سکی۔ سائرس مستری کو جب ٹاٹا گروپ کی کمان ملی تو انھوں نے سب سے پہلے ٹاٹا گروپ میں خسارے میں چلنے والے پروجیکٹوں کو بند کرنے کا مشورہ دیا۔ اور اس مشورے کے مرکز میں ٹاٹا نینو پروجیکٹ تھا جو رتن ٹاٹا کا پسندیدہ پروجیکٹ بھی تھا۔


Summary: چین میں کاغذ کے نوٹ اس لیے ایجاد ہوئے کیونکہ سکے اتنے بھاری ہو چکے تھے کہ ان کو رکھنا ہی ایک مسئلہ تھا۔ اور صرف 70 سال پہلے، ایک پہاڑی سلسلے میں موجود ہوٹل میں رات گئے ہونے والے خفیہ سیاسی مذاکرات کے نتیجے میں ایک ہرے رنگ کا کاغذ، ڈالر، دنیا کی سب سے طاقت ور کرنسی بن گیا۔

پیسہ کب ایجاد ہوا اور امریکی ڈالر دنیا کی سب سے اہم کرنسی کیسے بنا؟

اس کے کافی عرصہ بعد چین میں کاغذ کے نوٹ سامنے آئے جو اس لیے بنائے گئے کیوںکہ سکے اتنے بھاری ہو چکے تھے کہ ان کو رکھنا ہی ایک مسئلہ تھا۔

اگر ان کی بات کو مانا جائے تو چاندی اور جو بھی کرنسی کی ہی ایک شکل تھے اور شاید پیسے کی سب سے پرانی مثال بھی۔

پروفیسر ولیم نے عراق میں قدیم میسوپوٹامیا کے ان علاقوں میں کھدائی کی جہاں تجارت ہوا کرتی تھی۔ ان کا کہنا ہے کہ لین دین کی بناد یہ ہوتی تھی کہ کوئی شخص کسی دوسرے سے کیا حاصل کر سکتا ہے اور اس کے بدلے مستقبل میں کیا دینے کا وعدہ کرتا ہے۔ اور یہاں سے ہی جنم لیتا ہے قرض کا نظام۔

چند میں لکھا گیا کہ جو کا قرض تختی کے مالک کو ادا کیا جائے گا۔ اس طرح کی روایت کا مطلب ہے کہ مٹی کی یہ تختی بھی پیسے کی ہی ایک قسم بن گئی تھی۔

تنخواہ کا انگریزی زبان کا لفظ بھی لاطینی زبان کے لفظ سیلیریئم سے نکلا ہے۔ روم کی سلطنت سپاہیوں اور سرکاری افسران کو نمک میں ادائیگی کرتی تھی جو اس وقت ایک قیمتی چیز سمجھی جاتی تھی جس سے خوراک محفوظ رکھنے کا کام لیا جاتا تھا۔

قدیم زمانے کے چند سکے نایاب بھی ہیں اور خوبصورت بھی جن سے اہم معلومات ملتی ہیں۔ ان میں سے ایک چاندی کا سکہ ہے جو ایتھنز میں بنا اور اس یونانی دیوی ایتھینا کا نشان بنا ہوا ہے۔

جیسے جیسے تجارت پھیلی، زیادہ سکوں کی مانگ بڑھی۔ ایک وقت تھا جب تانبہ نایاب ہو گیا لیکن اس سے بھی اہم نکتہ یہ تھا کہ حکمرانوں کو اس بات کا احساس ہوا کہ کرنسی کا کنٹرول تو انکے ہاتھ میں ہونا ضروری ہے۔

یہ حکمران نہیں چاہتے تھے کہ ان کی قیمتی کرنسی کسی اور سرزمین میں ضائع ہو جائے۔ انھوں نے قانون بنا دیا کہ اب صرف لوہے کے سکے استعمال ہوں گے۔

اس نتیجے میں جیاوزی نامی پہلی کاغذی کرنسی وجود میں آئی جو سلطنت سونگ نے جاری کی اور کرنسی کے نظام کو قابو میں کر لیا تاکہ تاجر اپنی کرنسی کا استعمال نہ کریں۔ یوں پہلے باقاعدہ سرکاری نوٹ کا آغاز ہوا۔

اس دوران دو شخصیات میں دو بدو لڑائی بھی ہوئی جس میں برطانوی جان کینز ایک عالمی کرنسی کا تصور لیے ہوئے تھے جبکہ دوسری جانب امریکی محکمہ خزانہ کے ہیری ڈیکسٹر تھے۔

اس کانفرنس کے بعد طے ہوا کہ امریکی ڈالر بین الاقوامی تجارت کے لیے استعمال کیا جائے گا اور اسی ملاقات میں بنائے جانے والے ادارے، آئی ایم ایف اور ورلڈ بینک، جنگ کے بعد معاشی مشکل کا سامنا کرتے ممالک کو امریکی ڈالر میں ہی قرض دیں گے۔


Summary: امریکہ کا آبادی کے لحاظ سے ایک بڑا ملک ہونا ہی بڑے انعامات کا واحد سبب نہیں ہے۔ وقت کے ساتھ اس کھیل کے اصول بھی بدلتے رہے ہیں۔

امریکہ میں لاٹری کے جیک پاٹس پر اربوں ڈالر کے انعامات کیسے نکلتے ہیں؟

1.35 ارب ڈالر کی انعامی رقم کے ساتھ یہ امریکہ کی تاریخ کی دوسری بڑی انعامی رقم والی لاٹری بن گئی ہے۔ یاد رہے کہ چند ماہ پہلے مشہور ’پاور بال‘ جیک پاٹ میں 2.04 ارب ڈالر کی انعامی رقم جیتی گئی تھی۔ پاور بال جیک پاٹ امریکی تاریخ کی سب سے بڑی لاٹری ہے۔

بلاشبہ بہت سے دوسرے ممالک میں بھی لاٹریاں ہیں لیکن امریکہ میں حالیہ دنوں میں تسلسل کے ساتھ لاٹری میں ریکارڈ توڑ انعامی رقوم ملنے کا سلسلہ جاری ہے۔

مگر امریکہ میں لاٹری میں جیتے جانے والے انعامات اتنے بڑے کیوں ہیں؟ کتاب ’فار اے ڈالر اینڈ اے ڈریم: سٹیٹ لاٹریز ان ماڈرن امریکا‘ کے مصنف جوناتھن کوہن نے بی بی سی کے ساتھ بات کرتے ہوئے اس معاملے کی وضاحت کی ہے۔

مثال کے طور پر الینوا کی آبادی آیووا سے بہت زیادہ ہے اور اس وجہ سے لاٹری کھیلنے والے زیادہ ہیں۔ اگر کسی کو لاٹری نہیں ملتی تو جیک پاٹ چلتا رہتا ہے اور جمع ہوتا رہتا ہے۔ آیووا میں کم لوگ ہیں اس لیے وہ کم ٹکٹ خریدیں گے اور چونکہ وہ آسانی سے سرحد عبور کر کے الینوا جا سکتے ہیں اس لیے وہ بڑے جیک پاٹ کے لیے وہاں کے ٹکٹ خرید لیتے ہیں۔

نتیجتاً ریاستوں نے سنہ 1980 کی دہائی میں ایک دوسرے کے ساتھ مل کر لاٹری کھیلنا شروع کر دیا اور اس طرح نیشنل لاٹری سامنے آئی۔ پاور بال اور میگا ملینز اب امریکہ کی 45 ریاستوں میں کھیلی جاتی ہے۔ اس سے یہ ظاہر ہوتا ہے کہ اب جیک پاٹس اتنے بڑے کیوں ہوتے ہیں۔

مسٹر کوہن نے کہا کہ ’لاٹری واقعی ایک ایسا واحد طریقہ بن گیا ہے جس سے لوگ اپنے لیے ایک ارب ڈالر حاصل کر سکتے ہیں۔ اسی لیے یہ اب کسی ثقافتی بخار کی طرح لوگوں کو ترغیب دیتا ہے، حالانکہ کہ اس کے جیتنے کے امکانات پہلے کے مقابلے میں کم سے کم تر ہوتے جا رہے ہیں۔‘

ان کی کتاب میں جن لوگوں سے انٹرویوز کیے گئے ہیں ان میں سے بہت سے لوگوں نے لاٹری کھیلنے کے بارے میں اس وقت تک سوچا بھی نہیں تھا جب تک کہ انھوں نے خبروں میں بڑے جیک پاٹ کو نہیں دیکھا۔

اگر کوئی فاتح سامنے نہیں آتا ہے، تو رقم اگلی قرعہ اندازی میں شامل کر دی جاتی ہے اور اس طرح جیک پاٹ کی رقم میں اضافہ ہو جاتا ہے۔ اس کا مطلب یہ ہے کہ میڈیا کی اور بھی زیادہ توجہ اس پر ہو جاتی ہے اور اس کے نتیجے میں ممکنہ طور پر لاٹری کے زیادہ کھلاڑی بھی ہو سکتے ہیں۔


کیا سعودی عرب اور چین جیسے دوست ممالک آئی ایم ایف کی وجہ سے پاکستان کی فوری مدد نہیں کر پا رہے؟

ماہرین کے مطابق اس وقت پاکستان کے پاس پانچ ارب ڈالر سے کم کے ذخائر ہیں جن سے صرف تین ہفتے کی درآمدات کی ادائیگیاں ہی ممکن ہو سکیں گی اور اگر جلد بیرونی امداد یا قرض نہ ملا تو ایسی صورت میں ملک کے ڈیفالٹ ہونے کے خطرات بڑھ سکتے ہیں۔

اسحاق ڈار نے ابھی تک یہ تو نہیں بتایا کہ جن قریبی دوستوں سے جلد امداد ملنے کا امکان تھا وہ امداد ابھی تک کیوں نہیں مل سکی تاہم سکیورٹی امور پر کڑی نظر رکھنے والے وزیر داخلہ رانا ثنااللہ نے پنجاب کے صنعتی شہر فیصل آباد میں چند دن قبل ایک تقریب سے خطاب کرتے ہوئے بتایا کہ دوست ممالک نے ہمیں بتایا ہے کہ پہلے اپنے معاملات آئی ایم ایف سے ٹھیک کریں اور اس کے بعد پھر ہمارے پاس آئیں۔

ماہرین کا کہنا ہے کہ پاکستان کا آئی ایم ایف مشن کے ساتھ نواں جائزہ اکتوبر میں ہونا تھا مگر ان مذاکرات میں اس وجہ سے تعطل آیا کہ اسلام آباد اور آئی ایم ایف کے درمیان ایکسچینج ریٹ پالیسیز، درآمدات پر پابندیوں، اضافی ٹیکس لگانے کی شرط اور بجلی پر نرخوں میں اضافے کے ذریعے تقریباً پانچ ہزار ارب روپے کے گردشی قرضوں کو ختم کرنے جیسے اقدامات اٹھانے پر اختلافات پیدا ہوئے۔

ان کے مطابق یہ بات 1983 پھر 1987 اور 2008 کے عالمی بحران سے بھی واضح ہو گئی ہے کہ پہلے کسی بھی ملک کو اپنی عادات سنوارنی ہوں گی اور آئی ایم ایف کا اعتماد حاصل کرنا ہو گا اس کے بعد ہی دوسرے ادارے اور ملک پھر اس پر اعتبار کر سکیں گے۔

ان کے مطابق آئی ایم ایف کی مداخلت سے اعتماد بڑھنے کا اس وجہ سے تعلق ہے کہ یہ عالمی مالیاتی ادارہ کسی بھی ملک کو پروگرام میں لانے سے پہلے ایک ضابطے میں اور قاعدے پر لے کر آتا ہے، جس سے یہ بات واضح ہو جاتی ہے کہ کوئی ملک قرضے واپس کیسے کر سکے گا۔

ڈاکٹر ندیم الحق کے مطابق قرضے واپس کرنے سے متعلق پاکستان کا ریکارڈ بہت کمزور ہے۔ ان کے مطابق یہ آئی ایم ایف کے ساتھ پاکستان کا 23 واں پروگرام چل رہا ہے مگر ابھی تک پاکستان ایک آدھ ہی پروگرام رعایتی نمبرز لے کر پورا کرنے میں کامیاب ہو سکا ہے۔

پاکستان کے سابق وزیرخزانہ مفتاح اسماعیل اسے اچھی پیشرفت قرار دے رہے ہیں۔ بی بی سی سے بات کرتے ہوئے انھوں نے کہا کہ ’یہ امداد پاکستان کی توقعات سے زیادہ ہے اور اب پاکستان کو آئی ایم ایف سے معاملات طے کرنے میں آسانی ہو جائے گی۔‘

ان ماہرین کے مطابق جس وقت تک آئی ایم ایف پاکستان سے سمجھوتہ نہیں کرتا اور اسے کسی ڈسپلن میں نہیں لے کر آتا اس امداد کا حصول مشکل ہو جائے گا۔


Summary: یوکرین کے ارب پتی افراد کو دوسرا دھچکا 2021 کے اواخر میں اس وقت لگا، جب یوکرین نے ان ارب پتیوں کے خلاف ایک قانون سازی کی جسے ’ڈی اولیگارکائزیشن بل‘ کہا گیا۔

یوکرین کی امیر کاروباری شخصیات کو اربوں کا نقصان: کیا  بدنامِ زمانہ ’اولیگارکس‘ کا عروج ختم ہو رہا ہے؟

وہ یوکرین میں سٹیل اور کوئلے کی صنعت کے ایک بہت بڑے حصے کے مالک ہیں۔ ’آزووسٹل سٹیل ورکس کمپنی‘ جو جنگ کے باعث اب کھنڈرات میں بدل چکی ہے، اس کے مالک بھی رینات اخمتوف ہی ہیں۔ اس کے علاوہ وہ ملک کی بہترین فٹ بال ٹیموں میں سے ایک ’شاہکتر دونسٹک فٹبال کلب‘ کے بھی مالک ہے، اور یوکرین کا ایک معروف اور اہم ٹی وی چینل بھی ان ہی کی ملکیت میں ہے۔

لیکن بہت سارے عام شہریوں کی طرح سنہ 2014 میں یوکرین کے مشرقی علاقوں پر روسی حملے کے بعد سے، ان امیر ترین افراد کے کاروباروں کو شدید نقصان پہنچا ہے اور ان کی املاک روسی قبضے کی وجہ سے تباہ ہو گئی ہیں۔

خاص طور پر جب ان کا موازانہ ایک اور یوکرینی ارب پتی شخص اہور کولوموسکی سے کیا جائے تو انھوں نے اس تنازع میں یوکرین کی بہت کم مالی اعانت کی ہے۔

مارچ 2014 میں انھیں جنوب مشرقی یوکرین کے نیپروپیٹروسک خطے کا گورنر مقرر کیا گیا تھا۔ جیسے جیسے تنازع بڑھتا گیا، اہور کولوموسکی نے لاکھوں افراد کو یوکرین کی رضاکار فوج میں بھیج دیا۔ انھوں نے روسی حمایت یافتہ عسکریت پسندوں کو پکڑنے پر انعامات کی پیشکش کی اور یوکرین کی فوج کو ایندھن فراہم کیا۔

اس اختلاف کی وجہ پارلیمنٹ کی جانب سے ایک قانون منظور کیا جانا تھا جس کے نتیجے میں کولوموسکی ایک تیل کمپنی پر کنٹرول کھو بیٹھے تھے۔ اس کے جواب میں مبینہ طور پر مسلح افراد آئل کمپنی کے ہیڈ کوارٹر پر چڑھ دوڑے تھے۔

یوکرین کے ارب پتی افراد کو دوسرا دھچکا 2021 کے اواخر میں اس وقت لگا، جب یوکرین نے ان ارب پتی شہریوں کے خلاف ایک قانون سازی کی جسے ’ڈی اولیگارکائزیشن بل‘ کہا گیا۔

صدر زیلنسکی کے متعارف کروائے گئے اس نئے قانون نے ایک اولیگارک کی تعریف ایسے شخص کے طور پر کی گئی ہے جو درج ذیل چار شرائط میں سے تین کو پورا کرتا ہے: میڈیا یا سیاست پر اثر و رسوخ رکھنے والا، اجارہ داری قائم کرنے والا، لاکھوں ڈالرز سالانہ کمانے والا شخص۔

یوکرین کے سابق مقبول تحقیقاتی صحافی اور اب صدر کے چیف آف سٹاف کے مشیر سرحی لیشاچنکو کہتے ہیں کہ ’ڈی اولیگارکائزیشن کا قانون ان کے خاتمے کی اہم وجوہات میں سے ایک ہے۔‘

سیوگل موسیاوایا نے بی بی سی کو بتایا کہ ’جیسے جیسے جنگ میں شدت آئی اس نے ان ارب پتی افراد کی زندگی کو مزید مشکل بنایا۔ کیونکہ اس نے انھیں داخلی سیاست پر توجہ مرکوز کرنے کی بجائے اپنے بچاؤ پر توجہ دینے پر مجبور کیا۔‘

ان کا کہنا ہے کہ ’جنگ یوکرین میں ان ارب پتی افراد کے خاتمے کا آغاز ہے۔‘


Summary: متعدد پاکستانی بینک غیر ملکی ادائیگیوں کے لیے اوپن مارکیٹ میں ڈالر کے ریٹ کا سہارا لے رہے ہیں۔ جہاں سرکاری ریٹ 227 روپے ہے تو وہیں معاشی ماہرین ایک ’تیسری مارکیٹ‘ کا حوالہ دیتے ہیں جس کے پاس ڈالر تو دستیاب ہیں مگر 35 سے 40 روپے مہنگے۔ مگر ایسا کیوں ہے؟

پاکستان میں ڈالر کا ’اصل ریٹ‘ کیا ہے اور ماضی کے مقابلے میں اس بار حالات ’زیادہ خراب‘ کیوں ہیں؟

بینکاری کی زبان میں ڈالر کی قیمت کا انحصار اس بات پر ہے کہ آپ ڈالر خریدنا چاہتے ہیں یا اسے فروخت کرنا اور کام کے لیے انٹر بینک اور اوپن مارکیٹ میں رائج ریٹ موجود ہوتے ہیں۔

عموماً بینکوں کے ذریعے ڈالر میں کی جانے والی ادائیگیوں پر انٹر بینک یعنی سرکاری ریٹ نافذ العمل ہوتا ہے تاہم متعدد پاکستانی بینک غیر ملکی ادائیگیوں پر ’اوپن مارکیٹ‘ میں ڈالر کے ریٹ کا سہارا لے رہے ہیں۔

ماہر معیشت اشفاق حسن کہتے ہیں کہ ڈالر کے اوپن مارکیٹ اور انٹر بینک ریٹ میں 35 سے 40 روپے کا فرق پڑ چکا ہے، یعنی کسی شخص کو بیرون ملک سفر پر جانے کے لیے یا یہیں بیٹھے باہر سے کوئی چیز خریدنے کے لیے ہر ڈالر کے بدلے سرکاری ریٹ کے بجائے لگ بھگ 260 روپے ادا کرنے پڑ رہے ہیں۔

انھوں نے کہا کہ ڈالر کا سرکاری ریٹ روک کر رکھنے کی وجہ یہ ہے کہ ایل سی (بینکوں کے ذریعے عالمی تجارت کا طریقہ) بند ہے اور ڈالر کی طلب بھی کم رکھی گئی ہے۔ ’ڈالر کو کسی نے رسی سے باندھ کر نہیں رکھا ہوا بلکہ اس کی طلب کم کر دی گئی ہے۔ اوپن مارکیٹ میں قیاس آرائیاں کرنے والے اپنا کردار ادا کر رہے ہیں، جس کی وجہ سے (ریٹ میں) فاصلہ بڑھ رہا ہے۔‘

اسی ’تیسری مارکیٹ‘ پر تبصرہ کرتے ہوئے انگریزی اخبار بزنس ریکارڈر کی مدیر انجم ابراہیم کہتی ہیں کہ یہ وہ اوپن مارکیٹ ہے جس کے پاس ڈالر دستیاب ہے ’مگر اس میں 30 سے 35 روپے کا فرق آ رہا ہے۔‘

اسد سعید کہتے ہیں کہ ماضی میں بھی یہ ہوتا تھا کہ ’جب ملکی ذخائر اچھے ہوتے تھے تو یہ مارکیٹ میں ڈالر پھینک کر اس کا ریٹ طے کر دیتے تھے۔ اب بھی انھوں نے بینکوں اور سٹیٹ بینک پر دباؤ ڈال کر ان سے (انٹر بینک) ریٹ کم رکھوایا ہوا ہے۔‘

ان کا کہنا ہے کہ ڈالر میں کی جانے والی بہت کم ادائیگیاں سرکاری ریٹ پر ہوتی ہے جبکہ اکثر ادائیگی اوپن مارکیٹ ریٹ پر کرنی پڑتی ہیں۔ ’اس سے مہنگائی بڑھ رہی ہے۔ کوکنگ آئل کی سپلائی ختم ہو رہی ہے کیونکہ ڈالر ختم ہو رہے ہیں۔ درآمدات میں ایل سیز نہیں کھولی جا رہیں۔ یہ بہت مشکل حالات ہیں۔‘


Summary: لاہور کے ایک پٹرول پمپ پر پٹرول ڈلوانے کے لیے خواتین کی ایک الگ قطار دیکھ کر ایک صارف نے سوشل میڈیا پر اپنی پوسٹ کیا لکھی کہ ایک دم ایک نئی بحث شروع ہو گئی۔

’کم قیمت پٹرول ملنے پر مجھے زیادہ خوشی ہوگی، یہ پِنک پمپ صرف ڈرامہ ہے‘

آپ کے ساتھ کتنی بار ایسا ہوا ہے کہ پٹرول کی لائن میں کھڑے ہوتے ہوئے آپ کو سروس پرسن نے آگے بلا لیا ہو تاکہ آپ کو بہت دیر انتظار نہ کرنا پڑے؟ اور کبھی ایسا بھی ہوا ہے کہ آپ کا دل کیا ہو کہ کاش خواتین کے لیے باقی جگہوں کی طرح یہاں بھی الگ لائن ہو؟

پاکستان میں اب بہت سے شعبوں میں خواتین کو فوقیت دینے کے حوالے سے اقدامات کیے جا رہے ہیں۔ اسی طرح کا ایک اقدام لاہور کے گرجہ چوک پر موجود پٹرول سٹیشن نے اٹھایا ہے۔ یہاں پر پٹرول ڈلوانے کی غرض سے آنے والی خواتین کے لیے الگ لائن مختص کردی گئی ہے۔

اس بات کا نوٹس لاہور کی رہائیشی علشبہ نے اس وقت لیا جب وہ خود پٹرول ڈلوانے پٹرول سٹیشن پہنچیں۔ ٹوئٹر پر اپنے فولوورز سے پٹرول سٹیشن کی تصویر شئیر کرتے ہوئے انھوں نے لکھا کہ ’میں نے پہلی دفعہ کسی پٹرول سٹیشن پر خواتین کے لیے علیحدہ لائن دیکھی اور مجھ سے رہا نہیں گیا۔ میں نے اس سے پہلے کبھی ایسا نہیں دیکھا اور مجھے یہ دیکھ کر خاصی خوشی ہورہی ہے۔‘

ان کی ٹوئیٹ کے ساتھ لگی ہوئی تصویر میں دیکھا جا سکتا ہے کہ پٹرول پمپ کے ایک باکس کو گلابی رنگ کردیا گیا ہے اور اس پر ایک ربن بھی لگائی گئی ہے۔

ان کی اس پوسٹ کے نیچے متعدد خواتین نے یا تو خوشی کا اظہار کیا ہے یا پھر ایسا کرنے کے پیچھے کیا جواز یا منطق ہے کے بارے میں سوال کیے ہیں۔

مثال کے طور پر ایک لڑکی نے لکھا ہے کہ ’یہ تو میرے گھر سے بہت نزدیک ہے۔‘ جبکہ ایک اور صارف محمد نے لکھا ہے کہ ’خواتین کو بااختیار بنانا اپنی جگہ ایک بہت اہم ضرورت ہے، لیکن یہ خواتین کی لائن کے پیچھے کوئی منطق سمجھ نہیں آئی۔‘

اسی صارف کے جواب کے نیچے سلیمان اسلم نے لکھا ہے کہ ’پی ایس او کا یہ اقدام قابلِ تعریف ہے اور یہ ہر پٹرول پمپ پر ہونا چاہیے۔‘

جبکہ صائمہ نامی صارف نے لکھا ہے کہ ’کم قیمت پٹرول ملنے پر مجھے زیادہ خوشی ہوگی! یہ پِنک پمپ صرف ڈرامہ ہے۔ خواتین کو اپنا معیار بڑھانے کی ضرورت ہے۔ اور ایسی چیزوں پر فدا ہونے کی کوئی ضرورت نہیں۔‘

پاکستان میں پٹرول پمپ ان چند جگہوں میں سے ایک ہیں جہاں عموماً خواتین اور مردوں کی ایک ہی لائن ہوتی ہے۔ اور یہاں جنس کے لحاظ سے کسی قسم کا امتیازی سلوک نہیں برتا جاتا۔


Summary: پاکستان کے سابق وزیر خزانہ مفتاح اسماعیل نے کہا ہے کہ انھیں اس بات پر افسوس ہے کہ انھوں نے موجودہ وزیر خزانہ اسحاق ڈار کے مسلم لیگ ن کی اعلیٰ قیادت سے ’تعلقات‘ کا ناگوار انداز میں ذکر کیا۔ تاہم انھوں نے اس بیان کی ویڈیو شیئر کر کے اپنی غلطی کا اعتراف کیا ہے۔

’مفتاح بھائی ویڈیو شیئر کرنے کا شکریہ‘ اسحاق ڈار سے متعلق بیان پر مفتاح اسماعیل کو ’پچھتاوا‘

خیال رہے کہ اپریل میں سابق وزیر اعظم عمران خان کی حکومت جانے کے بعد مفتاح اسماعیل اتحادی جماعتوں (پی ڈی ایم) کی حکومت کے وزیر خزانہ بنے تھے مگر انھیں اس عہدے سے ہٹا کر اسحاق ڈار کو وزیر خزانہ بنا دیا گیا تھا۔

گذشتہ سال وزیر خزانہ بننے سے قبل اپنے انٹرویوز میں اسحاق ڈار پیٹرول اور دیگر اشیا کی قیمتیں بڑھانے پر مفتاح اسماعیل کی مخالفت کرتے تھے۔ انھوں نے وزیر خزانہ بننے پر یہ دعویٰ بھی کیا تھا کہ وہ ڈالر کی قدر کو 200 روپے سے نیچے لا سکتے ہیں۔

تاہم اب مفتاح نے ٹوئٹر پر ایک پیغام میں کہا ہے کہ انھیں اپنے بیان پر افسوس ہے اور انھیں ان کی غلطی کا احساس سابق وزیر اعظم شاہد خاقان عباسی اور سابق پرنسپل سکریٹری فواد حسن فواد نے کروایا۔

ادھر مسلم لیگ ن کے رہنما علی گوہر بلوچ نے سنو ٹی وی کو بتایا کہ مفتاح صاحب کی یہ اپنی ذاتی رائے ہے اور بہتر ہوتا اگر وہ اسحاق ڈار صاحب سے براہ راست یہ بات کرتے، بجائے میڈیا اور عوام میں آ کر یہ بات کہتے۔

بدھ کو نشر کی گئی اس ویڈیو میں انھوں نے دعویٰ کیا کہ ’چھ ماہ تک (موجودہ وزیر خزانہ) اسحاق ڈار نے میرے خلاف مہم چلائی تھی۔ وہ آ کر ٹی وی پر بولتے تھے کہ وہ 180، 160 روپے کا ڈالر کر دیں گے۔ میرے خلاف پروگرام کروائے جاتے تھے۔۔۔ چھ ماہ سے وہ مجھے ’انڈر مائن‘ کر رہے تھے۔‘

انھوں نے کہا کہ اسحاق ڈار کو ’وزیر بننے کا بہت زیادہ شوق تھا۔ وہ آخر کار (بن گئے) کیونکہ وہ پارٹی میں میاں نواز شریف کی بیٹی کے سسر بھی ہیں اور وہاں لندن میں ان کے پاس تھے۔۔۔ انھوں نے کہا میں جاؤں گا ڈالر بھی سستا کر دوں گا، پیٹرول بھی سستا کر دوں گا، دودھ اور شہد کی نہریں بھی آجائیں گی۔ تو پارٹی نے فیصلہ کیا کہ مفتاح کو ہٹا دو، یا میاں صاحب نے فیصلہ کیا کہ مفتاح کو ہٹا دو۔‘

مفتاح نے کہا کہ اسحاق ڈار سے ’نہیں دیکھا گیا کہ کوئی اور آدمی وزیر تھا۔ وہ سمجھتے ہیں کہ مسلم لیگ ن میں انھیں ہی وزیر ہونا چاہیے۔‘

بعد ازاں انھوں نے ٹوئٹر پر پیغام میں کہا کہ ’میں نے نادر علی کی پوڈکاسٹ میں ڈار صاحب کے پارٹی قیادت سے تعلقات کا ذکر کیا جسے میڈیا نے سپن دیا (سیاق و سباق سے ہٹ کر پیش کیا)۔ اب مجھے اس پر پچھتاوا ہے۔


Summary: ’الیکٹرانک کچرا‘ یا پھر ای ویسٹ جو بالکل ناکارہ ہونے کے باعث سمندر کے پاس پھینک دیا جاتا ہے۔ ابراہیم حیدری کا شمار کراچی کے مضافات میں ہوتا ہے اور یہاں کے مقامی لوگوں کا بنیادی پیشہ ماہی گیری ہے۔ لیکن ایک طبقہ ایسا بھی ہے جو سہولیات کی کمی کے باعث کچرا چننے پر مجبور ہے۔

پاکستانی ساحلوں پر ’امپورٹڈ‘ الیکٹرانک کچرا: ’جو آپ کے لیے کچرا ہے وہ میرے لیے بہت قیمتی ہے‘

مگر یہ وہ کچرا نہیں جو آپ اپنے گلی محلے میں دیکھتے ہیں بلکہ یہ ’الیکٹرانک کچرا‘ یا پھر ای ویسٹ ہے جو ناکارہ ہونے کے باعث سمندر کے پاس پھینک دیا جاتا ہے۔ ابراہیم حیدری کا شمار کراچی کے مضافات میں ہوتا ہے اور یہاں کے مقامی لوگوں کا بنیادی پیشہ ماہی گیری ہے۔ لیکن ایک طبقہ ایسا بھی ہے جو سہولیات کی کمی کے باعث کچرا چننے پر مجبور ہے۔

ابراہیم حیدری میں اس کچرے کے ساتھ کیا ہوتا ہے یہ آگے چل کر پڑھیں گے، مگر اس سے پہلے سوال یہ ہے کہ یہ ’الیکٹرانک کچرا‘ سمندر کے کنارے کیسے پہنچتا ہے اور پاکستان میں اس کا کاروبار کیسے چلتا ہے؟

رواں سال جولائی میں پاکستان کی سینیٹ کی قائمہ کمیٹی برائے ماحولیاتی تبدیلی نے اپنے ایک اجلاس میں رپورٹ پیش کی۔ اس رپورٹ کے مطابق برطانیہ سے 40 ہزار ٹن کچرا پاکستان پہنچتا ہے جبکہ 25 ہزار ٹن کچرا ایران سے آتا ہے اور اسے ’امپورٹڈ کچرے‘ کا نام دیا جاتا ہے۔

یہ کراچی کی شیر شاہ کباڑی مارکیٹ ہے جہاں ہر روز کنٹینرز ’امپورٹڈ کچرے‘ کو لا کر مختلف دکانوں پر مشتمل کمپاؤنڈز میں کھولتے ہیں۔ اس سامان میں ایسا کچھ نہیں جو کام کا نہ ہو۔ چاہے وہ استعمال شدہ موبائل فون ہوں یا پھر لیپ ٹاپ، یا آئی پیڈ، یا پھر اس میں استعمال ہونے والی گولڈن چِپ، ہر چیز استعمال کے اور بیچنے کے قابل ہوتی ہے۔ اور جو چیز بالکل قابلِ استعمال نہیں رہتی، اسے مزید توڑ پھوڑ کے بعد سمندر کنارے پھینک دیا جاتا ہے۔

دکاندار نے بات کرتے ہوئے بتایا کہ وہ سارا سامان کوئٹہ سے لاتے ہیں لیکن شیرشاہ کباڑی مارکیٹ میں امپورٹڈ کچرے کے ٹرک سے بھی بہت سامان مل جاتا ہے۔ ’یہ فیوجی فِلم کیمرہ ہے اور میری ضرورت کا ہے۔ تو ہوتا یہ ہے کہ ہر دکاندار آنے والے کنٹینر سے اپنی مرضی کا سامان چُن کر اس کی بولی لگاتا ہے۔ یہ بولی پانچ ہزار سے پچاس ہزار کے درمیان لگتی ہے۔ خریدنے کے بعد اسے ہم لوگوں کو بیچتے ہیں۔‘

اسی دکان پر صدر بازار سے آئے ایک اور دکاندار بھی موجود تھے۔ انھوں نے بتایا کہ ’میں پہلی بار یہاں آیا ہوں۔ اور آنے کی وجہ یہی ہے کہ الیکٹرانکس کا سامان جو ویسے بہت مہنگا ملتا ہے یہاں سستا مل جاتا ہے۔ اور اب اس کی ڈیمانڈ بھی بہت ہے۔‘


Summary: ماہرین کے مطابق متعدد اقدامات کا ہر کچھ برس بعد اعلان کیا جاتا ہے مگر ان پر عملدرآمد نہیں ہوتا جبکہ حکومت ایک بڑے بحران کو نظرانداز کر رہی ہے۔

بازاروں، شادی ہالز کی جلد بندش: کیا یہ نمائشی اقدامات ہیں یا اِن کا کچھ فائدہ بھی ہو گا؟

تاہم اقتصادی شعبے سے وابستہ ماہرین کے نزدیک ان میں سے بہت سے اقدامات وہ ہیں جن کا ہر چند برس بعد اعلان تو کیا جاتا ہے مگر اُن پر زیادہ عرصے عملدرآمد نہیں ہو پاتا۔

چند ماہرین کے نزدیک اس نوعیت کے اقدامات کا اعلان کرنا احسن اقدام تو ضرور ہے مگر یہ سب کرتے ہوئے حکومت کی جانب سے ایک بڑے بحران کو نظرانداز کیا جا رہا ہے جو کہ درحقیقت ادائیگیوں کے توازن کا بحران ہے۔

بازاروں اور شادی ہالز کی جلد بندش کا اعلان ہر حکومت کی جانب سے کچھ عرصے بعد کیا جاتا ہے تاہم اس پر عمل شاید ہی کبھی ہوا ہو۔ شادی ہالز کی بات کی جائے تو وقتِ مقررہ پر پولیس موبائلز انھیں بند کروانے کے لیے پہنچ تو جاتی ہیں مگر عام طور پر دیکھا یہ جاتا ہے کہ سامنے کی روشنیاں بند کر کے ’سامان سمیٹنے اور مہمانوں کو رخصت کرنے‘ کے نام پر پھر بھی ایونٹ کو مختص وقت کے بعد طول دے لیا جاتا ہے، جس کی وجہ سے یہ بندش بھی اپنا مقصد کھو بیٹھتی ہے۔

یہ تو ہوا تاجروں کا مؤقف۔ ماہرینِ معیشت سمجھتے ہیں کہ حکومت کے اقدامات ان بنیادی مسائل سے نظریں چرانے کے مترادف ہیں جو اس وقت پاکستان کی معیشت کو لاحق ہیں جبکہ اعلان کردہ اقدامات کا بھی کوئی فوری نتیجہ نظر نہیں آئے گا اور کچھ ہی عرصے میں انھیں بھلا دیے جانے کا خدشہ موجود ہے۔

ماہرین کے مطابق حکومت کی جانب سے درآمدی بل میں کمی کے جس اقدام کا اعلان کیا گیا ہے وہ معیشت کو سکیڑنے کے مترادف ہے کیونکہ اس وقت ملک میں ڈالرز کی کمی ہے جس کی طرف توجہ نہیں دی جا رہی۔

پنکھوں، بلبوں اور گیزروں کے حوالے سے اعلان کیے گئے اقدامات پر عمار حبیب خان نے کہا کہ یہ بات درست ہے کہ یہ آلات بہت زیادہ توانائی کا استعمال کرتے ہیں مگر انھیں فوری طور پر روکا نہیں جا سکتا بلکہ یہ کئی برسوں پر محیط مرحلہ ہو گا جس کے تحت کم توانائی استعمال کرنے والی چیزوں کی پیداوار بڑھانا، ان کی مارکیٹ پیدا کرنا، پرانی طرز کے آلات کی بندش وغیرہ شامل ہیں کیونکہ لامحالہ گھروں میں لگے آلات تب تک چلتے رہیں گے جب تک کہ خراب نہیں ہو جاتے۔

اُنھوں نے اس کی مثال یوں دی کہ ایک زمانے میں ہر گھر میں متعدد ٹیوب لائٹس ہوا کرتی تھیں مگر اب یہ انرجی سیورز اور ایل ای ڈی سے بدلتی جا رہی ہیں لیکن اس میں کافی عرصہ لگا ہے اور اب سے لے کر چار یا پانچ برسوں میں مکمل عملدرآمد کے ساتھ اس کے نتائج سامنے آئیں گے۔

معاشی شعبے کے ماہرین کا کہنا ہے کہ حکومت جس جانب توجہ نہیں دے رہی وہ ادائیگیوں کے توازن کا بحران ہے جو سر اٹھائے کھڑا ہے۔


Summary: انڈین حکومت کے ادارے شمالی پن بجلی کارپوریشن یا این ایچ پی سی نے کئی پروجیکٹوں کو حاصل کر لیا ہے، لیکن وہاں پیدا ہونے والی بجلی شمالی انڈیا کی مختلف ریاستوں کو فراہم کی جاتی ہے۔ اس مسئلے پر سیاسی حلقوں میں دہائیوں سے ناراضگی پائی جاتی ہے۔

انڈیا کے زیر انتظام کشمیر کے نوجوان جو پن بجلی کے منصوبوں سے توانائی بحران ختم کر رہے ہیں

دفتری طوالت، پہاڑوں کے درمیان راستے بنانے اور آٹھ ہزار فٹ کی بلندی پر دیو ہیکل مشینیں پہنچانے جیسے کٹھن مراحل سے گزر کر محسِن نے بالاخر چھ میگاواٹ کی صلاحیت والے نجی پن بجلی گھر کا پروجیکٹ تیار کر لیا ہے۔

کشمیر واپسی پر محسن نے دیگر دو دستوں کے ہمراہ پن بجلی منصوبوں کی تعمیر سے متعلق ایک کمپنی کی بنیاد رکھی اور اسی دوران حکومت نے ہائیڈرو پاور کی پیدوار کو نجی کمپنیوں کے لیے کھول دیا۔

کئی مشکلات کے بعد محسن کی کمپنی کو ایک پن بجلی گھر کے منصوبے کی تیاری کا ایک ٹھیکہ مل گیا اور حکومت نے انھیں اس مقصد کے لیے سطح سمندر سے آٹھ ہزار فٹ کی بلندی پر سرینگر کے مشرق میں سونہ مرگ کے قریب ایک دشوار گزار پہاڑی قطعہ الاٹ کر دیا۔

مُحسن جیسے کئی دیگر نوجوان بھی انڈیا کے زیر انتظام کشمیر میں نجی پن بجلی کے منصوبے قائم کر چکے ہیں اور ان منصوبوں سے تقریباً 100 میگاواٹ بجلی پیدا ہونے کا امکان ہے۔

ان نجی بجلی گھروں میں پیدا ہونے والی بجلی حکومت کی ترسیلی لائنوں کے ذریعہ سرکاری گرِڈ میں جمع ہوتی ہے اور پھر اسے مقامی حکومت یا کشمیر سے باہر کارپوریٹس یا حکومتوں کو فروخت کیا جاتا ہے۔

تاہم حکومت کے پن بجلی کے منصوبوں سے فی الوقت اڑھائی ہزار میگاواٹ سے بھی کم بجلی پیدا کی جارہی ہے جو سردیوں میں ہزار میگاواٹ سے بھی کم رہ جاتی ہے جبکہ بجلی کی ڈیمانڈ سردیوں میں دستیاب پیداوار سے کئی گنا زیادہ بڑھ جاتی ہے۔

حالانکہ انڈین حکومت کے ادارے شمالی پن بجلی کارپوریشن یا این ایچ پی سی نے کئی پروجیکٹس کو حاصل کر لیا ہے لیکن وہاں پیدا ہونے والی بجلی شمالی انڈیا کی مختلف ریاستوں کو فراہم کی جاتی ہے۔

’بٹ کُلن‘ پہاڑ کی مخالف سمت میں گُنڈ گاؤں کے قریب ایک اور پہاڑ پر نوجوان صنعت کار عمر فاروق نے دو میگاواٹ صلاحیت والا پن بجلی گھر قائم کیا ہے جو کامیابی کے ساتھ دو سال سے چل رہا ہے۔

لیکن کشمیر کو بیرونی دنیا سے ملانے کے لیے واحد زمینی راستہ ہمالیائی پہاڑی سلسلے سے ہو کر گزرتا ہے جو برفباری کی وجہ سے کئی کئی ماہ تک بند رہتا ہے۔

عمر کہتے ہیں کہ ’توانائی سیکٹر ہمارا مستقبل ہے۔ پوری دنیا اس وقت ماحول دوست انڈسٹری کی بات کرتی ہے۔ پن بجلی منصوبے سے کوئی ماحولیاتی آلودگی نہیں پھیلتی اور پانی سے توانائی حاصل کی جاتی ہے اور پانی واپس ندی نالوں میں جاتا ہے۔‘


Summary: دنیا بھر میں کم سے کم اجرت حاصل کرنے متعدد خواتین نے سال 2022 میں روز بروز بڑھتے ہوئے اخراجات کی وجہ سے ایسی بہت سی چیزوں کا استعمال بند کر دیا ہے جو پہلے ان کی زندگی کا لازمی حصہ تھیں۔

دنیا بھر میں خواتین بڑھتی مہنگائی کا کیسے مقابلہ کر رہی ہیں؟

جن خواتین سے ہم نے بات کی ان میں ایک خاتون ایسی بھی ہیں جنھیں حکومت کی پالیسیوں میں تبدیلی کا فائدہ ملا ہے اور ان کی تنخواہ میں اضافہ ہوا ہے لیکن پھر بھی ان کے لیے اخراجات پورے کرنے میں مشکل ہو رہی ہے۔

اوڈیشہ کی ریاستی حکومت نے اس تعداد کو بڑھا کر 2020 میں 200 دن اور جولائی 2022 میں 300 دن کر دیا ہے تاکہ فاربانی کے علاقے سے لوگوں کی نقل مکانی کو کم کیا جا سکے۔

برازیل کے شہر ریو ڈی جنیرو میں رہنے والی جوسارا باکیلو کہتی ہیں کہ ایک سال پہلے خریداری سے واپسی پر اگر وہ اپنے بیگ کا موازنہ آج کی خریداری سے کریں تو ان کا بیگ ’صرف آدھا بھرتا ہے۔‘

وہ کہتی ہیں ’میں تیل میں پکاتی ہوں اور جب تیل استعمال کے قابل نہیں رہتا، تو میں اسے پلاسٹک کی بوتلوں میں محفوظ کر لیتی ہوں اور اپنے پڑوسیوں کو دیتی ہوں جو اس سے صابن بناتے ہیں۔‘

جوسارا ایک انجینئرنگ فرم میں کلینر اور باورچی کے طور پر کام کرتے ہوئے ماہانہ 225 ڈالر کی کم از کم اجرت حاصل کرتی ہیں۔

ایک سال پہلے وہ اپنے سب سے چھوٹے بیٹے کے ساتھ کبھی کبھار فلم دیکھنے جاتی تھیں اور عادتاً اپنے ہینڈ بیگ میں کھانا لے کر بے گھر افراد کو عطیہ کرتی تھیں۔

ربیکا ایک ٹیچر ہیں۔ وہ ماہانہ 4,500 نیرا کماتی ہیں، جو نائیجیریا میں کم سے کم اجرت سے ڈیڑھ گنا زیادہ ہے۔ پھر بھی، یہ آمدنی ان کے خاندان کی بقا کے لیے کم ہے۔

گھر میں آرام کرنا بھی ان کے لیے آسان نہیں ہے۔ پرانے گدے سے ان کی کمر میں درد ہوتا ہے لیکن وہ پرانے کو بدل کر نیا گدا نہیں خرید سکتیں۔

اس کے بعد انھیں نوکری تبدیل کرنے کا مشورہ دیا گیا لیکن ان کی عمر میں ایسا کرنا آسان نہیں ہے۔

قیمتوں میں اضافے سے نہ صرف ان کا بجٹ متاثر ہوا ہے بلکہ شرح سود میں بھی اضافہ ہوا ہے۔ انھوں نے اپنے فلیٹ کی رقم جمع کروانے کے لیے قرض لیا تھا، اب اس کی ماہانہ قسط بھی بڑھ گئی ہے۔

جیونگ کہتی ہیں کہ ’اب میں صرف زندہ رہنے کے لیے کام کرتی ہوں۔ پہلے میں اپنے والدین کے لیے کچھ رقم بچاتی تھی لیکن اس سال میں نے اپنی ساری بچت روزمرہ کے اخراجات کے بلوں کی ادائیگی کے لیے خرچ کر دی۔‘

وہ مزید کہتی ہیں ’حکومت نے 2022 میں کم از کم اجرت کو پانچ فیصد بڑھا کر6.80 ڈال فی گھنٹہ کر دی لیکن قیمتیں اس سے بھی زیادہ تیزی سے بڑھی ہیں۔


Summary: پاکستان کے زر مبادلہ کے ذخائر یعنی وہ امریکی ڈالرز جن کی مدد سے وہ قرضے واپس کر سکتا ہے یا پھر اشیائے ضروریہ برآمد کرتا ہے، ان کا ایک بڑا حصہ دوست ممالک کی طرف سے دیے گئے ڈالرز پر مشتمل ہے۔ تو ایسے میں پاکستان کو ڈیفالٹ سے بچانے کے لیے اسحاق ڈار کو کیا کرنا ہوگا؟

’ڈیفالٹ کا کوئی امکان نہیں‘، وزیر خزانہ اسحاق ڈار کے دعوے کی حقیقت کیا ہے؟

واضح رہے کہ ان دوست ممالک نے یہ پیسے اس شرط پر پاکستان کے پاس رکھوائے ہیں کہ وہ ان کو خرچ نہیں کر سکتا۔ تو کیا اس کا مطلب یہ لیا جا سکتا ہے کہ قابلِ خرچ ڈالرز کے کم ہونے کی وجہ سے پاکستان بیرونی قرضہ جات پر ڈیفالٹ کر سکتا ہے؟

اس بارے میں ہم نے چند معاشی ماہرین سے بات کی ہے اور یہ جاننے کی کوشش کی ہے کہ کیا جب پاکستان کے پاس اتنے پیسے نہیں رہے ہیں کہ وہ آنے والے چند ماہ میں واجب الادا قرضے واپس کر پائے اور ساتھ ہی اشیائے ضروریہ کی درآمد بھی نہ کر پائے تو پاکستان دیوالیہ ہونے سے کیسے بچ سکتا ہے؟

ڈاکٹر ساجد امین سمجھتے ہیں کہ پاکستان کے وزیرِ خزانہ اسحاق ڈار جس اعتماد کے ساتھ یہ دعوٰی کر رہے ہیں کہ پاکستان ڈیفالٹ کی جانب نہیں جا رہا ہے اس کے پیچھے ان دو عوامل کے ساتھ ساتھ یہ امید بھی ہے  کہ پاکستان کو آئی ایم ایف کا اگلا پروگرام مل جائے گا۔

خاقان نجیب کہتے ہیں کہ پاکستان کے لیے آئی ایم ایف پروگرام انتہائی اہم ہے اور اس پر واضح فیصلہ کرنا ہو گا کہ ہم نے اس کو نہیں چھوڑنا۔ وزیر اعظم کی جانب سے آئی ایم ایف ہی آخری حل کا بیان معاشی استحکام کے  لیے درست سمت میں ہے۔

وہ کہتے ہیں کہ آئی ایم ایف کا پروگرام اگلے چھ ماہ کے لیے بہت اہم ہے اور اگر پاکستان اس کے تاخیر کا شکار جائزہ پروگرام کو کامیابی سے ڈیل کر لیتا ہے تو عوامی حلقوں میں ملک کے دیوالیہ ہونے کا تاثر ختم ہو گا کیونکہ فنڈز فلو کریں گے اور سٹاک مارکیٹ، کرنسی مارکیٹ، کریڈٹ مارکیٹ مثبت رحجان ظاہر کریں گی۔

پاکستان کے زر مبادلہ کے ذخائر یعنی وہ امریکی ڈالرز جن کی مدد سے وہ قرضے واپس کر سکتا ہے یا پھر اشیائے ضروریہ برآمد کرتا ہے جیسا کہ ایندھن وغیرہ، ان کا ایک بڑا حصہ دوست ممالک کی طرف سے دیے گئے ڈالرز پر مشتمل ہے۔

تاہم پاکستان یہ ڈالرز خرچ نہیں کر سکتا یعنی ان کو وہ قرض کی ادائیگی یا برآمدات کی ادائیگی کے لیے استعمال نہیں کر سکتا۔ تو سوال یہ ہے کہ پھر ان ڈالرز کا پاکستان کو کیا فائدہ ہو ریا ہے؟

اس کی وضاحت کرتے ہوئے ڈاکڑ ساجد کہتے ہیں کہ دوست ممالک کی طرف سے پاکستان کے پاس رکھے گئے ان اربوں ڈالرز کا فائدہ یہ ہے کہ ’اس سے پاکستانی روپے کی قدر میں استحکام رہے گا اور اس کی قدر مزید نہیں گرے گی۔‘

ایسی صورتحال سے بچنے کے لیے پاکستان کے زرِ مبادلہ کے ذخائر میں اربوں ڈالرز کی موجودگی مارکیٹ میں یہ تصور قائم کرتی ہے کہ پاکستان کے پاس ڈالرز ہیں جن کی مدد سے اسے مزید قابلِ خرچ ڈالرز بھی مل جائیں گے جیسا کہ آئی ایم ایف۔


Summary: پاکستان میں گاڑیاں بنانے اور اسمبل کرنے والی بعض کمپنیوں نے درآمد شدہ آٹو پارٹس کی قلت اور مانگ میں کمی کی وجہ سے اپنے پروڈکشن پلانٹس سال کے آخر میں کچھ دنوں کے لیے بند کرنے کا اعلان کیا ہے۔

پاکستان میں گاڑیوں کے پروڈکشن پلانٹس کی عارضی بندش: ’ٹماٹر پیاز کے پیسے نہیں، کار کی باری بہت بعد میں آئے گی‘

پاک سوزوکی نے پیر کو بتایا کہ ان کا پیداواری پلانٹ دو جنوری (پیر) سے چھ جنوری (جمعے) تک بند رہے گا۔
کمپنی کے اعلامیے کے مطابق یہ فیصلہ اسمبل کی جانے والی گاڑیوں کے پارٹس (سی کے ڈی کٹس) کی درآمد پر عائد رکاوٹوں کے باعث کیا گیا۔ درآمد شدہ مال کی کلیئرنس میں تاخیر سے پارٹس کی قلت پیدا ہوئی جس کے بعد کمپنی کی انتظامیہ نے پانچ روز کے لیے گاڑیوں اور موٹر سائیکلوں کے پلانٹ کو بند رکھنے کا فیصلہ کیا ہے۔

اس سے قبل ٹویوٹا انڈس پاکستان نے 20 سے 30 دسمبر تک پروڈکشن پلانٹ بند رکھنے کا اعلان کیا تھا اور کہا تھا کہ کمپنی اور اس کے وینڈرز کو خام مال اور پارٹس کی درآمدی کلیئرنس میں تاخیر کا سامنا ہے۔

پاک سوزوکی نے گاڑیوں کے درآمدی پارٹس کی قلت کے باعث پانچ روز تک پروڈکشن بند کرنے کا اعلان کیا ہے

ٹویوٹا کے اعلامیے کی مثال دیتے ہوئے (جس میں اس نے نان پروڈکشن ڈیز کے باوجود ملازمین لے آف نہ کرنے کا وعدہ کیا) سنیل منج نے کہا کہ بڑی پبلک لمyٹڈ کمپنیاں شاید اتنی جلدی لے آف نہ کریں مگر جب پروڈکشن مسلسل بند رہے گی تو مزدوروں کو نوکریوں سے نکالا جاسکتا ہے۔

جب بی بی سی نے سنیل منج سے پوچھا کہ درآمدات کی تاخیر کا معاملہ کب تک حل ہوگا، تو انھوں نے بتایا کہ ماضی میں بھی کار کمپنیوں کے نان پروڈکشن ڈیز میں اضافہ دیکھا گیا ہے مگر اس بار صورتحال اس لیے مختلف ہے کیونکہ گذشتہ ’سات ماہ سے ہمارے پاس بندرگاہ پر پھنسے پیاز، ٹماٹر کلیئر کرانے کے پیسے نہیں اس لحاظ سے آٹو سیکٹر کی سی کے ڈی کٹس کی باری تو بہت بعد میں آئے گی۔‘

وہ کہتے ہیں کہ یہ تاثر غلط ہے کہ حکومت نے ایسا لوکلائزیشن بڑھانے کے لیے کیا ہے بلکہ یہ واضح ہے کہ سٹیٹ بینک کے پاس ڈالرز کی قلت ہے اور اسے لیے آٹو پارٹس کی درآمدات کو منظوری تاخیر سے ملتی ہے۔

خیال رہے کہ رواں سال مئی میں وزیر اعظم شہباز شریف کی حکومت نے معاشی استحکام کے لیے آٹو سیکٹر اور موبائل فونز سمیت تمام ’لگژری اور غیر ضروری اشیا‘ کی درآمد پر پابندیاں عائد کی تھی۔ بڑھتے کرنٹ اکاؤنٹس خسارے، غیر ملکی زر مبادلہ کے ذخائر میں کمی اور روپے کی قدر میں گراوٹ کا حوالے دیتے ہوئے حکومت نے یہ ’ایمرجنسی اقدامات‘ کیے تھے۔


Summary: پاکستان کی تیزی سے آگے بڑھتی ہوئی ٹیک انڈسٹری میں اپنے منفرد آئیڈیاز کے ساتھ اب خواتین بھی خاصی سرگرم نظر آتی ہیں۔ آئیے آپ کی ایسی ہی چند خواتین سے ملاقات کراتے ہیں جو بڑی کامیابی سے اس شعبے میں اپنے مشن کو آگے بڑھا رہی ہیں۔

پاکستان کی ٹیک انڈسٹری میں خواتین: ’کمپنی کا آغاز کیا تو سننے کو ملا کہ تم لنڈا بیچ رہی ہو‘

’لیکن اس میں بھی سو مسئلے سامنے  آنے لگے۔ لڑکیاں کہتی تھیں کہ پتا نہیں جس کے کپڑے میں پہن رہی ہوں اس کی قسمت کیسی تھی، اس کی وجہ سے میری قسمت نہ خراب ہوجائے۔ اس لیے میں  نے شادیوں والے کپڑوں کے علاوہ بھی کپڑے رکھنے شروع کر دیے، جن کی طلب زیادہ تھی۔ اس وقت ہماری ویب سائٹ کے علاوہ بھی ایسی ایپس ہیں جہاں خواتین باآسانی کپڑے  بیچنے کے لیے تصوریر کھینچ کر اپ لوڈ کر سکتی ہیں۔‘

’ہم اس کی کوالٹی چیک کرتے ہیں اور اس کو اپنی پیکیجنگ میں پیک کرکے کسٹمر کو بھیجتے ہیں۔ ہم تمام آڈرز خواتین کے گھروں سے خود اٹھاتے ہیں اور پھر اپنی انڈسٹری سے چیک کرنے کے بعد ان کو پیسے آن لائن ٹرانسفر کرتے ہیں۔ اس میں سے ہم اپنا کمیشن بھی رکھتے ہیں۔
‘

سحرش رضا واحد خاتون نہیں، جو پاکستان کی تیزی سے آگے بڑھتی ہوئی ٹیک انڈسٹری کا حصہ ہیں۔ ان جیسی درجنوں خواتین منفرد قسم کے آئیڈیاز پر کام کرتے ہوئے دنیا میں اپنا نام بنا رہی ہیں۔

ایسی کئی کہانیوں میں سے ایک کہانی جویریہ شکیل کی ہے، جو پچھلے تین سال سے ٹیک انڈسڑی کا حصہ ہیں اور کامیانی کے ساتھ اپنی کمپنی چلا رہی ہیں۔

’ٹیک انڈسٹری میں کام کرنے کے بہت مواقع موجود ہیں
اور خواتین کے لیے تو بلاشبہ بہت ہی زیادہ گنجائش ہے۔ یہ تاثر غلط ہے کہ ٹیک انڈسٹری میں جانے سے بہت عورتوں کو چیلنجز آئیں گے۔ پاکستانی سوسائٹی اور لوگوں کا مائنڈ سیٹ تبدیل ہو رہا ہے۔
اب اس انڈسٹری میں خواتین کو مردوں سے زیادہ سپورٹ ملتی ہے اگر وہ واقعی کام کرنا چاہتی ہیں۔‘

اس بارے میں دیوویا نے بات کرتے ہوئے کہا کہ آپ سوچیں کہ اگر آپ پاکستان کی تاریخ قائد اعظم سے پڑھیں یا پھر آپ کراچی میں رہتے ہوئے یہ دیکھ سکیں کہ اسلام ٓاباد کی فیصل مسجد اندر سے کیسی دکھتی ہے۔
 ہم نے اسی چیز کو ذہن میں رکھتے ہوئے پاکستان کی تاریخی عمارتوں کے تھری ڈی ماڈل تیار کیے ہیں۔

’اگر آپ کو ٹیکنالوجی کا شوق ہے اور آپ کچھ کرنا چاہتے ہیں تو اس سے جڑی ہر چیز سیکھنا انتہائی آسان ہے اور میں سمجھتی ہوں کہ خواتین کے لیے تو بہت ہی زیادہ آسان ہے کیونکہ آپ سب گھر بیٹھے بھی سیکھ سکتے ہیں اور پیسے کما سکتے ہیں۔‘

دیوویا مزید کہتی ہیں کہ ’بطور خاتون میں جانتی ہوں کہ اکثر لڑکیوں کو گھر سے باہر جانے کی اجازت نہیں ملتی۔
 اس لیے میں تو ہمیشہ یہی کہتی ہوں کہ بس آپ کے پاس ایک لیپ ٹاپ، انٹرنیٹ اور سیکھنے کی لگن ہونی چاہیے۔ اس کے بعد کامیابی ان کا مقدر ہو گی کیونکہ مستقبل کا دور تو صرف ٹیکنالوجی کا ہی ہے۔‘


Summary: عام طور پر بٹ کوائن کے ایک سکے کی قیمت، جو مارکیٹ کی قدروقیمت کا پیمانہ سمجھی جاتی ہے، اس وقت 18 ہزار امریکی ڈالر کے آس پاس ہے۔ نومبر 2021 میں بٹ کوائن کے عروج کے بعد سے یہ 70 فیصد تک کی کمی ہے۔

سکینڈل، ہیکنگ اور قدر و قیمت میں تاریخی کمی: کیا کرپٹو مارکیٹ دوبارہ سنبھل پائے گی؟

بٹ کوائن ایک ایسی کہانی ہے جو بلکل فلمی انداز میں کسی غریب کی امارت تک کے سفر کی داستان لگتی ہے۔

اس سفر میں بٹ کوائن کی مالیت ہزاروں ڈالرز کے برابر جا پہنچی اور اس کی شناخت ایک طاقت ور کرنسی کے متبادل کے طور پر ہونے لگی۔ مخصوص ویب سائٹس اور کیفیز میں تو پیسے کی جگہ بٹ کوائن کو بطور کرنسی استعمال کیا بھی جانے لگا۔

رفتہ رفتہ بٹ کوائن کی ہزاروں نقلیں مارکیٹ میں آ گئی جن میں ایتھیریئم، ڈوجیکوائن اور لائٹ کوائن بھی شامل تھیں۔
2021 غالبا بٹ کوائن کی مقبولیت کا عروج تھا جب اسے غیر معمولی شہرت اور کامیابی ملی۔

لوگ بٹ کوائن پر سارا سرمایہ لٹا رہے تھے اور اس ایک ڈیجیٹل سکے کی قیمت 70 ہزار امریکی ڈالر کے قریب پہنچ چکی تھی۔

2021 کے نومبر میں ہی بٹ کوائن کی قدر میں کمی ہونا شروع ہوئی اور دن بدن حالات بدتر ہوتے چلے گئے۔

سکینڈلز کی بہتات اور یکے بعد دیگرے نقصانات کی وجہ سے بٹ کوائن کی قیمت اور اس پر اعتماد شاید اس وقت تاریخ کی سب سے نچلی سطح پر ہے۔

کمپنی کے بانی سیم بینک مین فرائیڈ، جو اس وقت حراست میں ہیں، پر امریکہ میں الزام ہے کہ انھوں نے ’دھوکے کی بنیاد پر ریت کا محل بنایا اور سرمایہ کاروں کو بتایا کہ یہ کرپٹو کی سب سے محفوظ عمارت ہے۔‘

دیگر چھوٹے سکینڈلز نے بھی بٹ کوائن کے پورے نظام پر سے اعتماد کم کیا ہے۔ ان میں امریکی فنکار کم کرداشیئن پر ایک بدقسمت کرپٹو کرنسی کو پروموٹ کرنے کی وجہ سے ایک عشاریہ 26 ملین ڈالر جرمانہ بھی شامل ہے۔

تاہم ان کا کہنا ہے کہ کرپٹو کی پہلی اہمیت ایک ٹیکنالوجی کے طور پر ہے اور ان کے خیال میں اس نظر سے دیکھا جائے تو سب ٹھیک ہے بلکہ ’کئی لحاظ سے پہلے سے بھی بہتر ہے۔‘

ان کا ماننا ہے کہ بٹ کوائن نے دکھایا ہے کہ معاشی انفراسٹرکچر سے محروم ترقی پذیر ممالک میں بٹ کوائن کی پذیرائی اس بات کا ثبوت ہے کہ ٹیکنالوجی زندگیاں بہتر بنا رہی ہے۔

ان کا کہنا ہے کہ کرپٹو کی مالیت میں اتار چڑھاؤ کا اس کی ترقی کے سفر سے تعلق نہیں۔ وہ بتاتے ہیں کہ خیراتی ادارے کرپٹو کے استعمال سے ان مقامات تک سرمایہ منتقل کرنے کے قابل ہوئے ہیں جہاں تنازعات کی وجہ سے پیسہ پہنچانا ممکن نہیں ہوتا۔


Summary: کالی بارش کے چھ سال بعد تیل وینیزویلا کی سب سے اہم برآمد اور ملک کی آمد کا اولین ذریعہ بن چکا تھا۔

وینیزویلا کی تقدیر بدلنے والے تیل کی دریافت جسے ابتدا میں ’شیطان کی آنتوں میں سوراخ  کرنے کی سزا‘ کہا گیا

مگر جب وہ ان دھماکوں کی حقیقت معلوم کرنے کے لیے اپنے گھروں سے نکلے تو اُن کو معلوم ہوا کہ اس کی وجہ کچھ اور ہی تھی۔ انھوں نے کچھ ایسا دیکھا جو پہلے کسی نے نہیں دیکھا تھا۔ باہر بارش ہو رہی تھی لیکن آسمان سے پانی نہیں بلکہ کالے رنگ کا گاڑھا سا مائع برس رہا تھا۔

وہ کہتے ہیں کہ ’یہ ایسا ہی واقعہ تھا جیسا 1901 میں امریکی ریاست ٹیکساس میں رونما ہوا تھا جس کے بعد امریکہ میں تیل کی دریافت کا باقاعدہ آغاز ہوا۔ یہ خبر بھی دنیا میں آگ کی طرح پھیلی کہ وینیزویلا کے ایک قصبے میں ایک ایسا کنواں دریافت ہوا ہے جس سے تیل کے اخراج کو 45 کلومیٹر دور تک دیکھا گیا۔‘

ایگور ہرنینڈیز وینیزویلا کے ماہر معیشت ہیں۔ وہ بتاتے ہیں کہ اس دریافت کی اہمیت کا اندازہ اس بات سے لگایا جا سکتا ہے کہ 1922 میں وینیزویلا سے اوسطا چھ ہزار بیرل خام تیل کی پیداوار ہوتی تھی۔

تاہم ان کے مطابق اس حادثے نے تیل انڈسٹری کی توجہ اور سرمایہ کاری کا رُخ وینیزویلا کی جانب موڑ دیا جس کے بعد ملک کی معاشی حالت بدلنا شروع ہو گئی۔

دہائیوں سے وینیزویلا کے معاشرے میں تیل بحث اور تنازعات کا موضوع رہا ہے جس کی وجہ اس کے فوائد اور نقصانات ہیں۔

’1920 اور 1980 کے درمیان لگاتار 60 برسوں میں وینیزویلا دنیا میں سب سے زیادہ تیزی سے ترقی کرنے والا ملک تھا، اور یہ صرف تیل کی صنعت کی وجہ سے تھا۔‘

مونالڈی بھی اس حقیقت کو تسلیم کرتے ہیں کہ تیل ملک کے لیے فائدہ مند رہا۔ تاہم ان کے مطابق ایک صدی بعد بھی ملک کی سب سے اہم برآمد تیل ہی کا ہونا ایک ناکامی ہے کیوںکہ ’اس سے پتہ چلتا ہے کہ ہم دیگر صنعتوں کو ترقی دینے کے اہل نہیں ہیں۔‘

مونالڈی کا کہنا ہے کہ ’وینیزویلا کے پاس دنیا کے سب سے بڑے تیل کے ذخائر رہ جائیں گے کیوںکہ ہم اسے نکال نہیں پا رہے اور دنیا میں توانائی کے شعبے میں جو تبدیلی آ رہی ہے، اس کا مطلب ہے کہ اس دولت کا بڑا حصہ زمین میں ہی دبا رہ جائے گا۔‘

اوپیک کی عالمی تنظیم کے مطابق اس وقت وینیزویلا روزانہ کی بنیاد پر چھ سے سات لاکھ بیرل تیل ہی نکال پا رہا ہے۔

مونالڈی خبردار کرتے ہیں کہ ’آئندہ صدی میں تیل تونائی کا سب سے اہم ذریعہ نہیں رہے گا اور اپنی دولت سے فائدہ اٹھانے کے لیے ملک کے پاس اب ایک صدی پہلے کی نسبت بہت کم وقت ہے۔‘


Summary: گذشتہ رات وزیرِ خزانہ اسحاق ڈار کی جانب سے پیٹرولیم مصنوعات کی قیمتوں میں کمی کا اعلان کیا گیا ہے جن پیٹرول، ڈیزل اور مٹی کے تیل کی قیمتوں میں 10 روپے کمی کا اعلان کیا گیا ہے۔

پیٹرول 10 روپے فی لیٹر سستا: ’عالمی منڈی میں کمی ہوئی ہے، اسحاق ڈار کا کوئی کمال نہیں‘

پاکستان میں پیٹرولیم مصنوعات کی قیمتوں میں اضافہ یا کمی کے فیصلے ہمیشہ سے ہی بڑی خبر بنے رہے ہیں کیونکہ اس فیصلے کا براہِ راست عام آدمی کی زندگی پر اثر پڑتا ہے۔

تاہم رواں سال ملک کا سیاسی و معاشی منظر نامہ پیٹرولیم مصنوعات کی قیمتوں کے گرد گھومتا رہا ہے اور اب اس حوالے سے کوئی بھی فیصلہ متنازع ہو جاتا ہے۔

گذشتہ رات وزیرِ خزانہ اسحاق ڈار کی جانب سے پیٹرولیم مصنوعات کی قیمتوں میں کمی کا اعلان کیا گیا ہے۔ اس اعلان کے مطابق اب پیٹرول، ڈیزل اور مٹی کے تیل کی قیمت 10 روپے کم ہو گی۔

خیال رہےکہ عالمی منڈی میں تیل کی قیمتوں میں بھی کمی واقع ہوئی ہے اور برینٹ کروڈ فی بیرل 81 اعشاریہ دو ڈالر تک آن پہنچا ہے جو رواں سال کے اوائل 100 ڈالر سے تجاوز کر گیا تھا۔

وزیرِ خزانہ اسحاق ڈار نے پیٹرولیم مصنوعات میں کم کا اعلان ٹی وی پر ایک خطاب میں کیا اور کہا کہ وزیرِ اعظم شہباز شریف چاہتے ہیں کہ عوام تک زیادہ سے زیادہ ریلیف منتقل کیا جائے۔

تاہم رواں برس کے بجٹ سے قبل قیمتوں میں مرحلہ وار اضافے کا اعلان کیا گیا جس کے باعث ملک میں مہنگائی کی شرح میں اضافہ دیکھنے کو ملا اور اس وقت کے وزیرِ خزانہ مفتاح اسماعیل کو تنقید کا سامنا کرنا پڑا تھا۔

جب پی ڈی ایم حکومت کی جانب سے سابق وزیرِ خزانہ اسحاق ڈار کی واپسی کا اعلان کیا گیا تھا تو اس وقت اسحاق ڈار کی جانب سے ڈالر کے مقابلے میں روپے کی قدر مستحکم کرنے اور پیٹرولیم مصنوعات کی قیمتیں کم کرنے کے وعدے کیے گئے تھے۔

اسحاق ڈار کے آنے کے بعد سے یہ تیسرا موقع ہے جب پیٹرولیم مصنوعات کی قیمتوں میں کمی کی گئی ہے۔ اس سے  پہلے انھوں نے عہدہ سنبھالتے ہی 30 ستمبر کو پیٹرول اور ڈیزل کی فی لیٹر قیمت 12 روپے کم کی تھی جبکہ نومبر 30 کو لائٹ ڈیزل کی قیمت ساڑھے سات روپے جبکہ مٹی کے تیل کی قیمت میں 10 روپے کمی کی گئی تھی۔

اس فیصلے کے حوالے سے بات کرتے ہوئے ایک صارف نے لکھا کہ ’حکومت کو اس وقت قیمتوں میں کمی کا اعلان نہیں کرنا چاہیے تھا اور اس کے ذریعے ٹیکس اہداف پورے کرنے کی کوشش کرنی چاہیے تھے کیونکہ اس کا اثر عام آدمی تک نہیں پہنچے گا۔‘

پاکستان بزنس کونسل کی جانب سے ایک ٹویٹ میں کہا گیا ہے کہ ’یہ موقع آئی ایم ایف کی شرائط کے مطابق پیٹرولیم ڈیولپمنٹ لیوی کو واپس اپنی جگہ پر لانے کا تھا پیٹرولیم مصنوعات کی قیمتیں کم کرنے کا نہیں۔ سیاسی مصلحت کی بنا پر کیے گئے فیصلوں سے پاکستان کے دیوالیہ ہونے کا امکان ہے۔

ایک صارف نے لکھا کہ ’عالمی منڈی میں تیل کی قیمتوں میں کمی آئی ہے اس میں اسحاق ڈار کا کوئی کمال نہیں ہے۔‘


Summary: سعودی عرب کی سرکاری خبر رساں ایجنسی ایس پی اے کے مطابق ولیعہد محمد بن سلمان نے گذشتہ ماہ ریاض میں دنیا کے سب سے بڑے ایئرپورٹ کی تعمیر کا منصوبہ جاری کیا ہے جو کہ 2030 کے ان کے حوصلہ مندانہ وژن کا حصہ بن رہا ہے۔

محمد بن سلمان کا وژن 2030: مستقبل کے جدید شہر کے بعد دنیا کے سب سے بڑے ایئرپورٹ کی تعمیر کا منصوبہ کیا ہے؟

سعودی عرب کی سرکاری خبر رساں ایجنسی ’ایس پی اے‘ کے مطابق ولی عہد محمد بن سلمان نے گذشتہ ماہ ریاض میں دنیا کے سب سے بڑے ایئرپورٹ کی تعمیر کے منصوبے کا اعلان ہے اور یہ پراجیکٹ اُن کے سعودی وژن 2030 کا حصہ بن رہا ہے۔

سرکاری خبر رساں ایجنسی کے مطابق وزیر ٹرانسپورٹ اینڈ لاجسٹک سروسز انجینئرنگ صالح بن ناصر الجاسر نے اس منصوبے کی وضاحت کرتے ہوئے بتایا کہ شاہ سلمان بین الاقوامی ہوائی اڈہ، جس کا اعلان ولی عہد اور وزیر اعظم شہزادہ محمد بن سلمان بن عبدالعزیز السعود نے کیا تھا، عالمی طور پر سعودی عرب کی حیثیت کو بڑھانے میں نمایاں کردار ادا کرے گا۔

سعودی عرب کے پاس رقبے کے اعتبار سے دنیا کا سب سے بڑا ہوائی اڈہ پہلے سے ہی موجود ہے اور یہ شاہ فہد ایئرپورٹ ہے جو کہ سعودی عرب کے تیل سے مالا مال علاقے دمام میں موجود ہے۔

ولی عہد شہزادہ محمد بن سلمان نے جس منصوبے کا اعلان کیا ہے وہ در اصل دارالحکومت ریاض میں موجود شاہ خالد انٹرنیشنل ایئرپورٹ میں توسیع ہے۔ لیکن اب اسے شاہ سلمان انٹرنیشنل ایئرپورٹ کہا جائے گا۔

مبصرین کا کہنا ہے کہ یہ سعودی عرب کے وژن 2030 کے بڑے منصوبے کا حصہ ہے جس کے تحت سعودی عرب اپنی معیشت کو تیل پر انحصار سے چھٹکارا دلانے کے لیے پُرعزم ہے۔

سعودی عرب کے ولی عہد شہزادہ محمد بن سلمان نے ریاض ایئرپورٹ کو ایوی ایشن کے بڑے مرکز میں تبدیل کرنے کا اعلان کیا ہے جس کے ذریعے سالانہ 12 کروڑ مسافر سفر کر سکیں گے۔

سعودی عرب کی سرکاری پریس ایجنسی ایس پی اے کے مطابق یہ کام سنہ 2030 تک مکمل کر لیا جائے گا۔ سعودی عرب کے آزاد ویلتھ فنڈ (پبلک انویسٹمنٹ فنڈ یعنی پی آئی ایف) کو اس بین الاقوامی ہوائی اڈے کی تعمیر کی ذمہ داری سونپی گئی ہے۔

درحقیقت سعودی عرب اب تیل پر اپنی معیشت کا انحصار کم کرنے کے لیے اپنے وژن 2030 پر کھربوں ڈالر کی سرمایہ کاری کر رہا ہے۔ شہزادہ محمد نے سنہ 2017 مین اس وژن کا اعلان کیا تھا جس کے تحت ایک نئے جدید شہر کے آباد کرنے کا بھی منصوبہ ہے۔

اس کے تحت بحرِ احمر کی جانب سعودی عرب کے صحرا کے ایک آخری حصے کی جانب ’نیوم‘ نامی مستقبل کے ایک جدید قسم کے شہر کی تعمیر کا سلسلہ جاری ہے۔ اس شہر کی تعمیر500 ارب ڈالر کی لاگت سے ہو گی جس میں منصوبے کے مطابق اڑنے والی ٹیکسیاں اور گھریلو کام کاج کے لیے روبوٹِس (خود کار مشینوں) کی مدد حاصل ہو گی، اور اِس میں دس لاکھ افراد آباد ہوں گے۔

سرکاری خبررساں ایجنسی کے مطابق ’ہوائی اڈے کا منصوبہ سنہ 2030 تک ریاض کو دنیا کی 10 بڑی معیشتوں میں شامل کرنے کی حکمت عملی کا حصہ ہے۔‘ یہاں سے 250 مقامات پر بین الاقوامی پروازیں شروع کرنے کا بھی ہدف ہے۔


Summary: پاکستان کے وزیر خزانہ اسحاق ڈار جو ڈالر کی قیمت کو قابو کرنے کے دعویدار تھے اس صورتحال میں ناکام نظر آتے ہیں کیونکہ ایک طرف ڈالر کا سرکاری نرخ 224 سے 225 تک پہنچ چکا ہے تو دوسری جانب جب درآمد کنندگان ڈالر کے لیے بینکوں سے رابطہ کرتے ہیں تو انھیں ڈالر فراہم نہیں کیے جاتے ہیں۔

پاکستان میں ڈالر کی عدم دستیابی: کیا اسحاق ڈار کا ڈالر ریٹ کو قابو کرنے کا دعویٰ صرف سیاسی نعرہ تھا؟

’اس درآمدی مال کی ایل سی تو کھل چکی تھی تاہم اس ایل سی کی ادائیگی کے لیے بینک کی جانب سے ڈالر فراہم نہیں کیے جا رہے تھے۔ بیرون ملک اس خام مال کا فروخت کنندہ بار بار اپنی رقم مانگ رہا تھا۔ میں نے اس خام مال کی رقم بینک میں جمع کرا دی تھی اور اب بینک کو اس رقم کو ڈالروں کی صورت میں بیرون ملک بھجوانا تھا تاہم بینک کی جانب سے یہ ڈالر نہیں بھیجے جا رہے تھے۔‘

پاکستان کے وزیر خزانہ اسحاق ڈار جو ڈالر کی قیمت کو قابو رکھنے کے دعویدار تھے اس صورتحال میں ناکام نظر آتے ہیں کیونکہ ایک جانب ڈالر کا سرکاری نرخ 224 سے 225 تک پہنچ چکا ہے تو دوسری جانب جب درآمد کنندگان ڈالر کے لیے بینکوں سے رابطہ کرتے ہیں تو انھیں ڈالر فراہم نہیں کیے جاتے جبکہ گرے مارکیٹ میں ڈالر کی قیمت 240 روپے سے اوپر جا چکی ہے۔

موجودہ حکومت کے برسرِ اقتدار آنے کے بعد جب مفتاح اسماعیل وزیر خزانہ بنے تو ڈالر کے ریٹ میں اضافہ دیکھا گیا اور 29 جولائی 2022 کو روپے کے مقابلے میں ڈالر انٹر بینک میں 240 تک چلا گیا تھا، جس پر مفتاح اسماعیل تنقید کا نشانہ بنے تو اس کے بعد اسحاق ڈار کی ملک واپسی کی خبریں آنا شروع ہوئیں۔

اسحاق ڈار کی جانب سے کیے جانے والے اس دعوے کے دو مہینے گزرنے کے بعد ڈالر کی قیمت 200 روپے سے نیچے نہیں آ سکی بلکہ اس وقت ڈالر کی قیمت 224 روپے تک پہنچ چکی ہے جبکہ اوپن مارکیٹ میں ڈالر کی قیمت 230 سے اوپر تک جا چکی ہے۔

ماہر معیشت اور سٹی بینک سے منسلک سابق بینکر یوسف نذر نے بی بی سی سے بات کرتے ہوئے کہا کہ ’یہ بات غلط ہے کہ اسحاق ڈار نے گذشتہ دور وزارت میں ڈالر کو قابو کیا، ان کی خوش قسمتی تھی کہ اس دور میں عالمی سطح پر خام تیل کی قیمتیں کریش کر گئیں تھیں اور اس کا فائدہ پاکستان کو تیل کی خریداری پر کم ڈالر خرچ کرنے کی صورت میں ہوا تھا۔

وزیر خزانہ اسحاق ڈار کی جانب سے ڈالر کے ریٹ کو نیچے لانے کے دعویٰ کے بارے میں ماہرین معیشت کہتے ہیں کہ ’یہ ایک سیاسی نعرہ تھا جس کا زمینی حقائق سے کوئی تعلق نہ تھا۔‘

’بہت ساری ملٹی نیشنل کمپنیاں تو اس وقت ملازمین کو فارغ کرنے اور کچھ پاکستان سے نکلنے کا بھی سوچ رہی ہیں کیونکہ ایک تو ڈالر کی عدم دستیابی کی وجہ سے ان کی سرگرمیاں متاثر ہوئی ہیں تو ان کے منافع کو ڈالروں کی صورت میں باہر لے جانا بھی مسئلہ بنا ہوا ہے۔‘


Summary: پاکستان میں مہنگائی کی بڑھتی ہوئی شرح کی وجہ سے سونے کے زیورات کی طلب میں کمی دیکھی گئی تاہم دوسری جانب سونے کے بسکٹوں میں بہت زیادہ سرمایہ کاری ہو رہی ہے جس کی وجہ سے ملک میں سونے کی قیمت میں حالیہ مہینوں میں بہت زیادہ اضافہ دیکھنے میں آیا۔

کیا پاکستان میں سونے کی قیمت میں بے تحاشا اضافے کی وجہ اس میں ہونے والی سرمایہ کاری ہے؟

’مارکیٹ میں کام نہیں اور جیولرز کے پاس سونے کے زیورات بنانے کے آرڈر کم ہیں جس کی وجہ سے کام شدید متاثر ہوا ہے تاہم دوسری جانب سونے کی طلب زیادہ ہے کیونکہ لوگ اب بسکٹ کی صورت میں زیادہ سونا خرید رہے ہیں۔‘

پاکستان میں مہنگائی کی بڑھتی ہوئی شرح کی وجہ سے سونے کے زیورات کی طلب میں کمی دیکھی گئی ہے تاہم دوسری جانب سونے کے بسکٹوں میں بہت زیادہ سرمایہ کاری ہو رہی ہے، جس کی وجہ سے ملک میں سونے کی قیمت میں حالیہ مہینوں میں بہت زیادہ اضافہ دیکھنے میں آیا اور سونے کی قیمت 165000 روپے فی تولہ تک پہنچ گئی جو ملکی تاریخ میں سونے کی قیمت کی بلند تریں سطح ہے۔

اگرچہ سونے سے بنے ہوئے زیورات جو شادی بیاہ کے موقع پر تیار کیے جاتے ہیں انھیں محفوظ رکھ لیا جاتا ہے اور اکثر خاندانوں میں اسے مشکل وقت میں بیچا جاتا ہے تاہم پاکستان میں سونا سٹاک مارکیٹ، فارن کرنسی اور رئیل اسٹیٹ کے ساتھ سرمایہ کاری کا اہم ذریعہ سمجھا جاتا ہے اور سونے کی بڑھتی ہوئی قیمت کی وجہ اس میں زیادہ سرمایہ کاری ہے جسے ’محفوظ سرمایہ کاری‘ سمجھا جاتا ہے۔

پاکستان میں سونے کی قیمت میں اضافہ ایک ایسے وقت میں دیکھنے میں آرہا ہے جب ملک کے معاشی اشاریے گرواٹ کا شکا رہیں۔ ملک کے زرمبادلہ کے ذخائر گر رہے ہیں جبکہ ڈالر کی قیمت میں اضافے کے ساتھ سٹاک مارکیٹ گذشتہ کئی مہینوں سے مندی کا شکار ہے جبکہ دوسری جانب ملک میں مہنگائی کی شرح 25 فیصد پر موجود ہے۔

پاکستان میں سونے کی طلب میں اضافے پر بات کرتے ہوئے عدنان قادری نے بتایا کہ اگر جیولرز کے کاروبار کو دیکھا جائے تو سونے کے زیورات کے کم آرڈ آرہے ہیں اور جیولرز اس صورتحال پر پریشان ہیں تاہم انھوں نے کہا کہ مجموعی طور پر سونے کی طلب بڑھی ہے کیونکہ اب لوگ اس میں زیادہ سرمایہ کاری کر رہے ہیں اور انھیں اس وقت سونے میں سرمایہ کاری سب سے زیادہ پرکشش نظر آرہی ہے۔

احسن الیاس نے اس سلسلے میں  بتایا کہ سونے میں سرمایہ کاری کی سب سے بڑی وجہ یہ ہے کہ پاکستان میں معیشت دستاویزی نہیں اور لوگوں کے پاس کیش کی صورت میں بہت زیادہ پیسہ موجود ہے اور جب سونے کا نرخ ہر روز بڑھ رہا ہو تو ان کے لیے سب سے زیادہ پرکشش سرمایہ کاری سونے کی صورت میں ہوتی ہے جہاں وہ کیش میں کام کر کے منافع کما سکتے ہیں۔

عدنان قادری نے اس سلسلے میں بتایا کہ سونے میں سرمایہ کاری کو پرکشش اور محفوظ سمجھنا ایک مخصوص مائنڈ سیٹ ہے تاہم انھوں نے  کہا کہ اگر سونے کو خرید کر رکھ لیا جائے اور کل پاکستان میں بہت زیادہ معاشی حالات خراب ہوں اور لوگوں کے پاس پیسہ نہ ہو تو یہ سونا کون خریدے گا لیکن اس کے باوجود سونے میں سرمایہ کاری ہو رہی ہے۔


سیاستدانوں کی جگہ انجینیئرز اور سائنسدانوں کو حکمراں بنانے والی ٹیکنوکریٹ تحریک کیا تھی؟

یقیناً ٹیکناٹو کی خیالی دنیا کبھی وجود میں نہیں آئی لیکن ٹیکنو کریٹ تحریک، یعنی سائنسدانوں اور دانشوروں کا وہ گروپ جس نے 1930 اور 1940 کی دہائیوں میں اس ’بے مثال دنیا‘ کا خواب سجایا تھا، کے ارکان کی تعداد پانچ لاکھ سے زیادہ ہو گئی تھی اور انھوں نے اپنی تحریک میں ایسے سوالات اٹھائے جو آج بھی متعلقہ ہیں۔

شاید یہ بات آپ کو سنی ہوئی محسوس ہو لیکن ٹیکنو کریٹس کے خیال میں جدت اور تکنیکی ترقی نے نئے مواقع پیدا کر دیے تھے لیکن اس ترقی اور جدت نے بڑے پیمانے پر بے روزگاری، ماحولیاتی انحطاط، زیادہ آبادی اور عدم مساوات جیسے نئے سماجی مسائل بھی پیدا کیے تھے۔

ان کا خیال تھا کہ اس کا حل سائنس میں ہے۔ اس نئی تکنیکی دنیا کا انتظام انجینیئرز اور ماہرین نے کرنا تھا، جو روزمرہ کے مسائل پر سائنسی اصولوں کا سختی سے اطلاق کریں گے۔

اور اگرچہ مارکسزم کے نظریے میں اس کے آثار دیکھے جا سکتے ہیں، سماجی اور معاشی مساوات پر یقین کی وجہ سے، یا مطلق العنانیت، جمہوریت کو ختم کرنے کی خواہش کی وجہ سے، اس تحریک نے خود کو اس وقت کے تمام ’نظریات‘ کے خلاف قرار دیا۔ نہ کمیونزم، نہ سوشلزم، نہ فاشزم، نہ نازیزم، نہ لبرل ازم، نہ قدامت پرستی اور نہ ہی یقیناً سرمایہ داری نظام کے نظریے کے خلاف قراد دیا تھا۔

خود سیکھے ہوئے انجینیئر، اگرچہ بعد میں کچھ لوگوں نے اس کی تربیت پر سوال اٹھائے تھے لیکن وہ ایک خاص مقناطیسی کشش والے شخص تھے۔

دنیا کو اپنی تحریک کی طاقت دکھانے کے لیے، سکاٹ نے اس بات کی وکالت کی جسے وہ ’ٹوکن‘ کہتے تھے۔ یعنی ان کی تحریک کے بڑے بڑے اجتماعات میں سینکڑوں اراکین شامل ہوتے تھے تاکہ اپنی قوت کو ظاہر کیا جا سکے۔

ان کا کہنا ہے کہ ان میں انجینیئرز اور سائنسی جھکاؤ رکھنے والے لوگ بھی ہیں، لیکن ’ہمارے پاس کچھ کریک پاٹس بھی ہیں، ایسے لوگ جو یہ سمجھتے ہیں کہ ٹیکنو کریسی کو سڑکوں پر آنا ہوگا اور ایک ایسا نظام مسلط کرنے کے لیے ہتھیاروں سے لڑنا ہوگا جو ایک بہتر دنیا بناتا ہے۔ بہرحال، وہ آہ بھرتے ہوئے کہتے ہیں کہ ہم ایسا نہیں کرتے، کیونکہ ہم غیر سیاسی لوگ ہیں۔‘

جیسا کہ 1930 کی دہائی میں، نئی ٹیکنالوجیز نے اس کام کی جگہ لے لی ہے جو پہلے لوگ کرتے تھے۔ کنسلٹنسی ’آکسفورڈ اکنامکس‘ کے مطابق، اب اور 2030 کے درمیان ، مینوفیکچرنگ جیسے شعبوں میں روبوٹس 20 ملین ملازمتوں کی جگہ لے لیں گے۔

ٹیکنو کریٹک موومنٹ نے ایسے سوالات اٹھائے جو آج بھی درست ہیں جیسا کہ ٹیکنالوجی کی وجہ سے ملازمت کے نقصانات سے کیسے نمٹا جائے؟ وسائل کا استحصال کیے بغیر ان کا استعمال کیسے کیا جائے؟ عدم مساوات کو کیسے ختم کیا جائے؟


Summary: دی چائنا انڈیکس 2022 میں دنیا کے 82 ممالک میں چین کے عالمی اثر رسوخ کے جائزہ لیتے ہوئے پاکستان کو سرفہرست قرار دیا گیا ہے۔ رپورٹ کے مطابق چین کا پاکستان میں ٹیکنالوجی، خارجہ پالیسی، دفاع، معیشت اور مقامی سیاست سمیت میڈیا پر اثر و رسوخ ہے۔ مگر اس کی وجوہات کیا ہیں؟

پاکستان چین کے زیرِ اثر ممالک کی فہرست میں اول نمبر پر: مگر اس کا مطلب کیا ہے؟

چین اور پاکستان کی ہمالیہ سے اونچی اور بحیرۂ عرب سے گہری دوستی کی مثالیں تو آپ نے بہت سُن رکھی ہو گی مگر چین کے دنیا پر بڑھتے اثرورسوخ کے بارے میں جاری کردہ فہرست چائنا انڈیکس 2022 میں پاکستان دنیا کے ان ممالک میں سرفہرست ہے جہاں چین کا اثر و رسوخ سب سے زیادہ ہے۔

چین کے عالمی دنیا پر بڑھتے اثر و رسوخ سے متعلق تحقیق میں دنیا کے 82 ممالک کی فہرست مرتب کی گئی ہے جن میں چین کے اثر و رسوخ کو مدنظر رکھا گیا ہے۔

اسی طرح یورپی ممالک میں سے جرمنی وہ ملک ہے جہاں چین کا اثر و رسوخ سب سے زیادہ ہے اور دنیا کے 82 ممالک کی فہرست میں اس کا نمبر 19 واں ہے۔

دی چائنا انڈیکس 2022 اپنی نوعیت کی ایسی پہلی تحقیق ہے جس میں دنیا کے 82 ممالک میں چین کے عالمی اثر و رسوخ کے جائزہ لیا گیا ہے۔

یہ فہرست تائیوان میں قائم ایک غیر سرکاری تنظیم ڈبل تھنک نے ’چائنا ان دی ورلڈ نیٹ ورک‘ کے تحت جاری کی ہے۔
اس فہرست میں دنیا کے 82 ممالک پر چین کے اثر و رسوخ کو نو شعبوں کے تحت درجہ بندی میں شامل کیا گیا ہے جن میں میڈیا، تعلیم، معیشت، معاشرہ، فوج، ٹیکنالوجی، قانون نافذ کرنے والے ادارے، مقامی سیاست اور خارجہ پالیسی شامل ہیں۔

چائنا انڈیکس کے جاری کردہ اعداد و شمار کے مطابق چین کا پاکستان میں مختلف شعبوں پر اثر و رسوخ ہے جن میں پاکستان کا سب سے زیادہ انحصار 97.7 فیصد ٹیکنالوجی پر ہے۔

فہرست کے مطابق دوسرے نمبر پر چین کا پاکستان کی خارجہ پالیسی پر 81.8 فیصد اثر و رسوخ ہے اور تیسرے نمبر پر چین پاکستان کی دفاعی افواج پر بھی 80 فیصد اثر و رسوخ رکھتا ہے۔

دی چائنا انڈیکس کے مطابق تعلیمی شعبے پر 62.5 فیصد، معیشت پر 54.5 فیصد مقامی سیاست میں 52.8 فیصد، میڈیا میں 52.3 فیصد، قانون کے نفاذ پر 47.7 فیصد جبکہ معاشرتی سطح پر 43.2 فیصد اثرو رسوخ ہے۔

چین کے پاکستان پر اثر و رسوخ سے پاکستان کو عالمی سطح پر کن اثرات کا سامنا کرنا پڑ سکتا ہے، اس بارے میں بات کرتے ہوئے صحافی و تجزیہ کار خرم حسین کا کہنا تھا کہ ’چین کا دوسرے ممالک میں جا کر تعلقات بنانا اور اپنی موجودگی ثابت کرنے کے پیچھے اولین مقصد اس کی فوڈ سکیورٹی کی ضروریات کو پورا کرنا ہے۔‘

ان کا کہنا تھا کہ ’چین سنہ 2007 سے اپنی خوراک کی ضروریات پوری کرنے کے لیے دنیا پر انحصار کر رہا ہے اور اپنی آمدن کا ایک حصہ خوراک درآمد کرنے پر صرف کر رہا ہے۔ اس لیے وہ پاکستان سمیت دنیا کے ممالک کے ساتھ تعلقات قائم کیے ہوئے ہیں۔‘


Summary: روس اور یوکرین کی جنگ سے سابق سوویت یونین کی چھوٹی سی ریپبلک جارجیا کی ایسی چاندی ہوئی جس کی اسے بلکل توقع نہیں تھی۔

وہ چھوٹا سا ملک جو روس، یوکرین جنگ کی وجہ سے امیر ہو رہا ہے

روس اور یوکرین کی جنگ کے نتیجے میں سابق سوویت یونین کی چھوٹی سی ریاست جارجیا کی ایسی چاندی ہوئی جس کی اس ملک کے حکام کو بھی توقع نہیں تھی۔

تقریبا 37 لاکھ نفوس پر مشتمل جارجیا کا ملک روس کی جنوبی سرحد پر واقع ہے۔ جنگ کے آغاز کے بعد سے ہزاروں روسی شہری نقل مکانی کر کے جارجیا پہنچے ہیں۔ اور یہ روسی تارکین وطن اپنے ساتھ غیر معمولی رقوم بھی لے کر آئے۔

اس کا نتیجہ یہ نکلا کہ وہی ملک جس کی ترقی کی شرح جنگ سے قبل پانچ فیصد تک تھی، اب 10 فیصد کے حساب سے ترقی کر رہا ہے۔

اندازوں کے مطابق روس، یوکرین جنگ کے آغاز کے بعد سے اب تک 70 ہزار سے ایک لاکھ کے درمیان روسی شہری جارجیا منتقل ہو چکے ہیں۔

ان کی درست تعداد کا تخمینہ لگانا اس لیے مشکل ہے کیوںکہ روس، یوکرین اور بیلاروس سے آنے والے لوگوں سے یہ نہیں پوچھا جاتا کہ وہ جارجیا چھٹی منانے آ رہے ہیں یا پھر مستقل رہائش اختیار کرنے۔

حتی کہ ان ممالک سے جارجیا آنے والے شہریوں کو ایک سال تک رہنے اور کام کرنے کی قانونی اجازت بھی دی جاتی ہے۔

وہ جب چاہیں ملک چھوڑ سکتے ہیں اور پھر سے ایک سال کے لیے جارجیا سکونت اختیار کر سکتے ہیں اور اس طرح روس، یوکرین اور بیلاروس کے ہزاروں لوگ بنا کسی پابندی کے جارجیا میں رہائش پذیر ہیں۔

ٹبیلیسی جیسے شہروں میں روسی شہریوں کی آمد کے بعد بینکوں کے باہر قطاریں لگنا شروع ہو گئیں اور کرائے کے مکانوں کی مانگ ایسے بڑھی کہ مقامی لوگ اتنے کرائے دینے کے قابل نہیں رہے۔

جارجیا کا روس سے تعلق پیچیدہ ہے۔

سنہ 2008 میں روس اور جارجیا کے درمیان ایک مختصر جنگ بھی ہو چکی ہے۔ چند مقامی لوگوں کو اندیشہ ہے کہ روسی شہریوں کی نقل مکانی کے جارجیا پر منفی معاشرتی اور معاشی اثرات ہوں گے۔

دھماکہ اس لیے کہ ان کے خیال میں مستقبل میں روس جارجیا پر اسی طرح دھاوا بول سکتا ہے جیسے اس نے یوکرین پر حملہ کیا۔

مشرقی یورپ اور مغربی ایشیا کے سنگم پر واقع جارجیا میں حالیہ عرصے میں سیاحت میں بھی کافی اضافہ ہوا ہے جس سے ملک کی میعشت کو مزید فائدہ ہوا ہے۔

جارجیا کی حکومت کا خیال ہے کہ 2023 تک معاشی ترقی کی رفتار میں کمی آئے گی جبکہ بین الاقوامی مالیاتی فنڈ کا اندازہ ہے کہ معاشی ترقی جنگ سے پہلے کی سطح پر واپس آ جائے گی۔

انھوں نے خبردار کیا کہ جارجیا اور روس کی متنازع تاریخ کی وجہ سے معاشرتی تلخیاں بڑھ سکتی ہیں۔


Summary: ’اس انگیٹھی میں چھوٹا سا پنکھا لگا ہوا ہے جو کم بجلی یا موبائل چارج کرنے والے پاور بینک سے بھی چلتا ہے۔ اس میں جلانے والا میٹریل جانوروں کے گوبر اور لکڑی کے برادے سے تیار کیا جاتا ہے جو ناصرف وزن میں ہلکا ہے بلکہ پشاور شہر میں 80 سے 90 روپے فی کلو دستیاب ہے۔ یہ میٹریل ایک دفعہ آگ پکڑ لے تو دو گھنٹے تک جلتا رہتا ہے۔‘

’ہمارے لیے تو پرانا دور واپس آ گیا‘: گیس کی قلت جو شہریوں کو نت نئے تجربات پر مجبور کر رہی ہے

پاکستان کے مختلف علاقوں میں اِن دنوں بہت سے شہری اس انگیٹھی کا استعمال کر رہے ہیں۔ پشاور کے ریتی بازار میں یہ انگیٹھی فروخت کرنے والے دکاندار مدثر کے مطابق مٹھی بھر میٹریل انگیٹھی میں ڈال کر اس پر تھوڑا سا مٹی کا تیل ڈال دیتے ہیں اور آگ لگاتے ہیں، جب میٹریل آگ پکڑ لیتا ہے تو پھر اس میں لگا دو، تین انچ کا چھوٹا سا پنکھا چلا دیا جاتا ہے جو آگ کو بھڑکا دیتا ہے اور چولہا دیر تک دہکتا رہتا ہے۔

انگیٹھی میں جلائے جانے والا یہ ایندھن لکڑی کے برادے اور جانوروں کے گوبر سے بنایا جاتا ہے

پشاور کے مقامی صراف حاجی ظاہر شاہ بتاتے ہیں کہ ’میرے گھر میں پہلے بھی دو اس طرح کی انگیٹھیاں استعمال ہو رہی ہیں اور گھر میں خواتین ان کی کارکردگی سے خوش ہیں۔ یہ کم خرچ ہے اور اس سے کھانا پکانے کے علاوہ کمرہ گرم بھی ہو جاتا ہے۔‘

اس کا جواب نوشہرہ کے شہری سرفراز کچھ ان الفاظ میں دیتے ہیں ’ہمارے لیے تو پرانا دور واپس آ گیا ہے، وہی دور جب گھروں میں لکڑیاں یا اُوپلے (جانوروں کے گوبر سے بنایا جانے والا ایندھن) جلا کر کھانا بھی بنایا جاتا تھا اور انگیٹھی میں یہی ایندھن ڈال کر کمرہ گرم کیا جاتا تھا۔ وجہ یہ ہے کہ ہمارے علاقے میں گیس پائپ لائن اور میٹر تو موجود ہیں لیکن گیس نہیں ہے۔‘

سرفراز کے گھر صبح کے وقت پہنچے تو اُن کی اہلیہ لکڑیوں سے آگ جلا کر ناشتہ تیار کر رہی تھیں۔ سرفراز نے بتایا کہ سردیاں آتے ہی ان کے علاقے میں لکڑیوں کے ٹال آباد ہو گئے ہیں مگر اب خشک لکڑیوں کی قیمتیں بھی بڑھ گئی ہیں۔ ’جو جھاڑیاں 200 سے 300 روپے میں ایک من جاتی تھی اب اس کی قیمت 500 سے 600 روپے تک پہنچ گئی ہے۔ ایک من لکڑی کسی گھر میں 15 دن تو کہیں 20 سے 25 دن تک بھی چل جاتی ہے۔‘

جب ہم رحیم بخش کے گھر پہنچے تو وہ اپنے بچوں کے ساتھ پرانی انگیٹھی کے اردگرد بیٹھے سردی کا مقابلہ کرنے کی کوشش کر رہے تھے۔ انھوں نے کہا کہ ابھی تو درجہ حرارت منفی ایک اور منفی تین تک ہے لیکن آگے چل کر یہ درجہ حرارت منفی 15 تک گِر جاتا ہے اور اس خون جما دینے والی سردی میں گیس نہیں ہے۔


Summary: شپنگ شعبے کے ماہرین کے مطابق پاکستان میں کنٹینر شپ ٹرن آراؤنڈ ٹائم تقریباً دو ہفتے ہے جو دوسرے ملکوں کے مقابلے میں بہت زیادہ ہے اور اس سے کاروباری سرگرمیاں متاثر ہوتی ہیں لیکن آخر اتنا وقت لگنے کی وجوہات کیا ہیں؟

کنٹینر لوڈ اور ان لوڈ کرنے میں تاخیر پاکستان میں کاروبار کو کیسے متاثر کر رہی ہے؟

تاہم تاجر اور صنعت کاروں کے مطابق ایک مہینہ لگنے کی بات مبالغہ آرائی ہے لیکن دس پندرہ دن ایک عام سی بات ہے جو بہت زیادہ وقت ہے جبکہ پاکستان کے مقابلے میں خطے کے دوسرے ممالک اس سلسلے میں بہت بہتر صورتحال میں ہیں اور وہاں اس پورے عمل میں اس میں خرچ ہونے والا وقت پاکستان کے مقابلے میں بہت کم ہے۔

شپنگ شعبے کے ماہرین اس سے اتفاق نہیں کرتے جبکہ بیرونی تجارت کے ماہرین کے مطابق سوشل میڈیا پر درج کردہ وقت شاید اس حوالے سے ہے کہ ایک کنٹینر کے پاکستان میں درآمدی مال کے ساتھ آمد سے لے کر اسے واپس برآمدی مال کے ساتھ روانگی کا وقت دیا گیا ہے جو ان کے مطابق کافی وقت لیتا ہے۔

پاکستان میں جہاز رانی کے شعبے کے ماہرین کے مطابق کنٹینر کا ملک میں آنا اور اس کا ملک سے نکل جانا ’کنٹینر ٹرن آراؤنڈ ٹائم‘ کہلاتا ہے۔

انھوں نے کہا کہ پاکستان میں کراچی اور پورٹ قاسم کی بندرگاہوں میں یہ وقت دو دن سے زیادہ نہیں ہوتا تاہم انھوں نے بتایا کہ ایک کنٹینر کا شپنگ ٹرن آراؤنڈ ٹائم مختلف چیز ہے۔

بین الاقوامی تجارت کے امور کے ماہر اقبال تابش کنٹینر شپنگ ٹرن آراؤنڈ ٹائم وہ وقت ہے جو ایک کنٹینر کے درآمدی مال سے لے کر اس میں برآمدی مال لے کر بیرون ملک جانے کا وقت ہے۔

انھوں نے کہا کہ جب ایک کنٹینر درآمدی سامان لے کر پاکستان آتا ہے تو اس کی کلیئنرس میں دو تین دن لگ جاتے ہیں اسی طرح اسے ملک کے جنوب میں واقع بندرگاہوں سے نکل کر وسطی اور شمالی علاقے میں پہنچانے کے لیے چھ سے سات دن کا وقت لگتا ہے۔

عاصم اقبال نے کہا کہ بیرونی تجارت کا حجم اس سارے معاملے میں بہت اہم ہے اور اس کے ساتھ انڈیا میں بہت ساری بندرگاہیں ہیں اور وہاں پر برآمدی مال جلدی پہنچ کر بیرون ملک پہنچ جاتا ہے جبکہ پاکستان میں کراچی اور پورٹ قاسم کا فاصلہ ملک کے شمالی اور وسطی علاقوں سے زیادہ ہے۔ اس لیے زیادہ وقت لگتا ہے اور یہ ٹرن آراؤنڈ شپ ٹرن آراؤنڈ سے مختلف ہے۔

خرم نے کہا کہ اس سے برآمدات کا شعبہ بھی متاثر ہوتا ہے۔ انھوں نے کہا کہ ایکسپورٹ کو وقت پر پہنچنا ہوتا ہے لیکن پاکستان میں کنٹینر کے زیادہ وقت لگنے کی وجہ سے تاخیر بھی ہوتی ہے۔

ان کے مطابق انڈیا اور چین میں سمارٹ پورٹس کا تصور ہے جس کی وجہ سے ان کی کارکردگی بہت بہتر ہے اور وہاں سے مال کی کلیئرنس جلد ہو جاتی ہے۔ پاکستان میں بھی اس کی ضرورت ہے تاکہ مال کو جلد روانہ کیا جا سکے۔


Summary: دی اکانومسٹ انٹیلیجنس یونٹ کے سالانہ سروے کے مطابق امریکہ کا شہر نیو یارک اور سنگا پور دنیا کے سب سے مہنگے شہر ہیں جبکہ پاکستان کا شہر کراچی دنیا کے سب سے سستے شہروں میں شامل ہے۔

نیو یارک اور سنگاپور دنیا کے سب سے مہنگے شہر، کراچی سب سے سستے شہروں میں شامل

دی اکانومسٹ انٹیلیجنس یونٹ کے سالانہ سروے کے مطابق امریکہ کا شہر نیو یارک اور سنگاپور دنیا کے سب سے مہنگے شہر ہیں جبکہ پاکستان کا شہر کراچی دنیا کے سب سے سستے شہروں میں شامل ہے۔

واضح رہے کہ نیو یارک پہلی بار اس فہرست میں پہلے نمبر پر آیا ہے۔ گذشتہ سال کی رینکنگ میں اسرائیل کا شہر تل ابیب پہلے نمبر پر تھا جو اب تیسرے نمبر پر آ چکا ہے۔

اس سروے کے مطابق رواں سال دنیا کے بڑے شہروں میں رہائش کا خرچ اوسطا 8.1 فیصد تک بڑھ گیا۔
 اس مہنگائی کی وجوہات میں یوکرین اور روس کے درمیان جنگ کے ساتھ ساتھ کورونا کی وبا کے بعد سامان کی رسد کی فراہمی پر پڑنے والا دباؤ سرفہرست ہے۔

مہنگائی کی اس عالمی لہر سے ترکی کi شہر استنبول سب سے زیادہ متاثر ہوا ہے جہاں قیمتوں میں 86 فیصد تک اضافہ ہوا ہے جب کہ بیونس آئرس میں 64 فیصد تک اور ایران کے دارالحکومت تہران میں افراط زر میں 57 فیصد اضافہ ہوا۔

امریکہ میں بھی افراط زر میں اضافہ ہوا اور یہی وجہ ہے کہ اس سال نیو یارک نے مہنگے شہروں کی فہرست میں ترقی کی ہے۔

امریکہ کے شہر لاس اینجیلس اور سان فرانسسکو بھی دنیا کے مہنگے ترین شہروں کی فہرست میں پہلے 10 شہروں میں شامل ہیں۔ رواں سال کے آغاز پر امریکہ میں مہنگائی کی شرح 40 سال کی بلند ترین سطح پر پہنچ چکی تھی۔

رواں سال کی فہرست میں امریکی شہروں کی ترقی میں ایک اور وجہ ڈالر کی قدر میں اضافہ بھی بتایا جا رہا ہے۔
دوسری جانب یوکرین پر روس کے حملے کے بعد مغربی پابندیوں کی وجہ سے روسی شہروں نے بھی مہنگے شہروں کی فہرست میں ترقی کی ہے۔

ماسکو اور سینٹ پیٹرز برگ 88 اور 70ویں نمبر سے 37ویں اور 73ویں نمبر پر آ چکے ہیں۔

دی اکانومسٹ انٹیلیجنس یونٹ کے سالانہ سروے میں دنیا کے 172 شہروں کا موازنہ کیا گیا ہے۔ تاہم اس بار یوکرین کے شہر کیئو کو اس سروے میں شامل نہیں کیا گیا۔

اس سروے کی سربراہی کرنے والی اپسانا دت نے بتایا کہ ’یوکرین جنگ اور روس پر مغرب کی پابندیوں کے ساتھ چین کی زیرو کورونا پالیسی نے عالمی رسد کی فراہمی میں مسائل پیدا کیے۔‘

ان کا کہنا تھا کہ ’اس کے ساتھ ساتھ ایکسچینج ریٹ میں اتار چڑھاؤ اور شرح سود میں اضافے کی وجہ سے دنیا بھر میں مہنگائی بڑھی ہے۔‘

انھوں نے بتایا کہ 172 شہروں میں جس طرح مہنگائی بڑھی وہ 20 سال کے دوران سب سے زیادہ اوسط ہے۔

1۔ نیو یارک، سنگا پور

10۔ کوپن ہیگن

161۔ بنگلور (انڈیا)
161۔ چنئی (انڈیا)

165۔ احمد آباد

166۔ الماتے

167۔ کراچی

168۔ تاشقند

169۔ تیونس

170۔ تہران

171۔ طرابلس

172۔ دمشق


Summary: پاکستان کے معاشی حالات کے تناظر میں دو نوجوانوں کے درمیان دلچسپ سوال و جواب نے سوشل میڈیا پر اس بحث کو جنم دیا ہے کہ پاکستان میں مڈل کلاس کی تعریف کیا ہے؟

’نویں جماعت میں امریکہ چھٹیاں منانے جانے والے خود کو مڈل کلاس کیسے کہہ سکتے ہیں‘

پاکستان کے معاشی حالات کے تناظر میں دو نوجوانوں کے درمیان اس دلچسپ سوال و جواب نے سوشل میڈیا پر اس بحث کو جنم دیا ہے کہ نویں کلاس میں امریکہ جانے اور مہنگے تعلیمی اداروں میں پڑھائی کرنے والے کیا واقعی مڈل کلاس ہوتے ہیں۔ اور یہ بھی پاکستان کے معاشی حالات کو دیکھتے ہوئے مڈل کلاس کی تعریف آخر ہے کیا؟

یہ گفتگو شہزاد غیاث شیخ اور مزمل حسن زیدی کے درمیان ’دی پاکستان ایکسپیریئنس پوڈ کاسٹ‘ پر 30 نومبر کو بظاہر ہلکے پھلکے انداز میں ہو رہی تھی جس میں شہزاد مزمل کو یہ ثابت کرنے کی کوشش کر رہے تھے کہ وہ خود بھی ایک ایلیٹ طبقے سے تعلق رکھتے ہیں۔

تاہم سوشل میڈیا پر اس گفتگو پر مزید تبصرے ہوئے جس میں اس بات پر حیرانی کا اظہار کیا گیا کہ لمز اور بیکن ہاوس جیسے مہنگے سکولوں میں پڑھنے والے، کورولا گاڑی رکھنے والے اور نویں جماعت میں امریکہ چھٹیاں منانے جانے والے خود کو مڈل کلاس کیسے کہہ سکتے ہیں۔ کچھ نے سوال کیا کہ مڈل کلاس کی اصل تعریف کیا ہے؟

عائشہ اعجاز خان نے لکھا کہ ’کیا پاکستان میں کورولا ہونا مڈل کلاس کی نشانی ہے؟ قطعی نہیں، اگر آپ اوسط آمدن کو دیکھیں تو۔‘ انھوں نے لکھا کہ ’دوسری جانب لندن جیسے شہر میں لاکھوں کمانے والے کچھ ایسے لوگ ہیں جو اپنی ذاتی گاڑی نہیں رکھتے۔‘

شہزاد غیاث نے بعد میں ٹوئٹر پر واضح کیا کہ ’اس گفتگو کی وجہ مزمل کی ایک پوسٹ بنی جس میں انھوں نے لکھا تھا کہ غیاث کو ڈی ایچ اے کراچی کے ایلیٹ غبارے سے باہر نکل کر دیکھنا چاہیے کہ امیر لمز طلبا کو جو پڑھایا جا رہا ہے اس سے ہٹ کر کیا مسائل ہیں۔‘

انھوں نے لکھا کہ ’جب لوگ ہمارا مذاق اڑانا چھوڑ دیں گے تو میں امید کرتا ہوں کہ وہ سمجھنے کی کوشش کریں گے کہ یہ دو لوگوں کے درمیان اختلافات طے کرنے کی کوشش تھی۔‘

مگر اسی بحث کے دوران بہت سے صارفین یہ سنجیدہ کوشش کرتے نظر آئے کہ وہ بتا سکیں کہ پاکستان کے حالات کو دیکھتے ہوئے آج مڈل کلاس کی تعریف کیا ہو سکتی ہے۔

پاکستان میں متوسط طبقہ اور اس کی آمدنی کے بارے میں سابق وزیر خزانہ اور ماہر معیشت ڈاکٹر حفیظ پاشا نے صحافی تنویر ملک کو بتایا کہ پاکستان کی معاشی صورتحال اور بین الاقوامی سطح پر غربت اور آمدنی کے اصولوں کو دیکھا جائے تو اس وقت ملک میں متوسط طبقہ پچاس ہزار سے اسی ہزار کے درمیان ماہانہ آمدنی والے افراد پر مشتمل ہے۔

ڈاکٹر پاشا نے کہا پاکستان میں متوسط طبقہ کی جو آمدن ہونی چاہیے وہ ملک میں مہنگائی کی شرح اور ان کے اخراجات پر مشتمل اعداد و شمار اور عالمی سطح پر غربت کے پیرا میٹرز کو مد نظر رکھ کر کی جاتی ہے جو تمام ممالک کے لیے یکساں نہیں ہوتی۔


Summary: دنیا کے امیر ترین ممالک میں سے ایک قطر بھی غربت سے پاک نہیں ہے اور ایک پاکستانی ٹیکسی ڈرائیور کے بقول یہاں غربت پر بات کرنا اتنا آسان نہیں۔ پاکستان سمیت دیگر ایشیائی ممالک سے روزگار کمانے کے لیے قطر آنے والے غیر ہنر مند افراد کیسے کم تنخواہ پر گزارا کرتے ہیں؟

قطر: دنیا کے امیر ترین ملک میں ’نظروں سے پوشیدہ‘ غربت جس پر بات کرنا آسان نہیں

دنیا کے امیر ترین ملک قطر میں غربت کو دیکھنا اور اس کے بارے میں بات کرنا کوئی آسان کام نہیں ہے۔

ایک پاکستانی ٹیکسی ڈرائیور نے اپنی شناخت ظاہر نہ کرنے کی شرط پر بی بی سی منڈو کو بتایا کہ جو لوگ اس کے بارے میں بات کرنے پر آمادہ ہوتے بھی ہیں وہ بھی اپنے الفاظ کا انتخاب احتیاط سے کرتے ہیں کیونکہ یہ ایک ’پیچیدہ مسئلہ ہے جس سے آپ کو خود کو بچانا پڑتا ہے کیونکہ حکام اسے کنٹرول کرنے کی کوشش کرتے ہیں۔‘

دنیا کے امیر ترین ممالک میں سے ایک قطر بھی غربت سے پاک نہیں ہے۔ اور اگر اس کے بارے میں کافی بات نہیں کی جاتی ہے، تو اس کی وجہ یہ ہے کہ یہاں موجود غربت دنیا کی نظر سے پوشیدہ ہے۔

ایسے غیر ملکی افراد جو قطر میں رہتے ہوئے بھی غربت کی زندگی کا سامنا کرتے ہیں وہ الگ تھلگ اور کم رابطے میں آنے والے ایسے علاقوں میں رہتے ہیں جہاں غیر ملکی سیاح یا فٹبال شائقین نہیں جاتے۔

قطر میں تقریباً 30 لاکھ آبادی ہے جس میں سے صرف 350,000 افراد (آبادی کا 10فیصد) قطری ہیں، باقی سب غیر ملکی ہیں۔ قطری شہری اور یہاں بسنے والے مغربی تارکین وطن قطر میں ملنے والی زیادہ تنخواہوں اور دستیاب اچھی سماجی سہولیات پر فخر کرتے ہیں۔

قطری حکومت کے سرکاری اعداد و شمار کے مطابق اگرچہ قطر نے عملی طور پر غربت کا خاتمہ کر دیا ہے مگر پاکستان سمیت جنوب مشرقی ایشیا سے آنے والے بہت سے تارکین وطن کے لیے یہ اب بھی ایک حقیقت ہے۔

پاکستانی ٹیکسی ڈرائیور کا کہنا تھا کہ ’ان میں سے بہت سے افراد جو انڈیا، نیپال، بنگلہ دیش یا پاکستان جیسے ممالک سے آتے ہیں اور کوئی قابلیت نہیں رکھتے اور بمشکل انگریزی بولتے ہیں اُن کا بڑا حصہ اس ملک میں کم از کم اجرت کے ساتھ زندگی گزارتا ہے۔ اگرچہ ان کا معیار زندگی اپنے آبائی ممالک کے مقابلے میں بہتر ہے، مگر وہ اپنے ممالک میں پیسے بھیجنے کے لیے ایک کمرے میں چھ، چھ افراد رہتے ہیں۔‘

ایک ایسے ملک میں جہاں قطری اور مغربی تارکین وطن تو سالانہ دسیوں ہزار ڈالر اور دیگر فوائد اور سہولیات کما سکتے ہیں وہیں بہت سے غیر ہنر مند غیرملکی ملازمین کم از کم ماہانہ اجرت یعنی 275 ڈالر سے زیادہ تنخواہ حاصل نہیں کر پاتے۔

لیکن قطر میں اس شہر جس کے لیے کروڑوں ڈالر مختص کیے گئے ہیں، پریس کو وہاں تک رسائی بہت محدود ہے اور اسے دوحہ کے مضافات میں قائم کرنے کے باعث تنقید کے نشانہ بنایا گیا ہے کیونکہ یہ دنیا بھر کی ٹیلی ویژن سکرینوں پر نظر آنے والے عیش و آرام سے بہت دور اور مختلف ہے۔


چین میں ملک گیر مظاہرے صدر شی جن پنگ کے لیے چیلنج کیوں بن گئے ہیں؟

چین کے مختلف شہروں میں ہونے والے مظاہروں نے صدر شی جن پنگ اور چینی کمیونسٹ پارٹی کو تنقید کا نشانہ بنایا ہے۔ مظاہروں اور بے اطمینانی کی یہ لہر ایک ایسے ملک میں بہت ہی غیر معمولی ہے جہاں سینسر شپ اور پولیس کے جبر سے اختلاف کی علامتیں کم ہی دکھائی دیتی ہیں۔

اگرچہ گذشتہ برسوں کے دوران مختلف وجوہات کی بنا پر چین میں کبھی کبھار مظاہرے ہوتے رہے ہیں، زمینی تنازعات سے لے کر پولیس کے ساتھ بدسلوکی کے مخصوص واقعات تک، چین میں ان دنوں جو کچھ ہو رہا ہے، جہاں کچھ مظاہرین نے چینی قیادت صدر شی جن پنگ پر کھل کر تنقید کرنے کی جرات کی ہے یہ بے مثال ہے۔

چین کی عوام کی مشکلات کووڈ کے پھیلاؤ کے خلاف سخت اقدامات کی وجہ سے بڑھی ہیں اور جن کے بارے میں فی الحال کوئی واضح وقت نہیں دیا گیا ہے کہ وہ کب ختم ہوں گی۔  کووڈ کے خلاف سخت پابندیاں ایک ایسا تجربہ بن گیا ہے جس نے بہت سے شہریوں کو متحد کیا ہے اور ملک کے چاروں کونوں تک مظاہروں کے پھیلاؤ میں اہم کردار ادا کیا ہے۔

جہاں بہت سے مظاہرین نے محض ایک خالی صفحہ دکھا کر احتجاج کرنے کا فیصلہ کیا ہے، جس میں وہ علامتی طور پر سب کچھ کہنا چاہتے ہیں لیکن حکام نے انھیں ایسا کرنے سے منع کیا تھا۔

باقی دنیا نے کووڈ ویکیسن کی تیاری کے وقت کے دوران لاک ڈاؤن اور سماجی دوری کے اقدامات کا استعمال کیا اور بعدازاں ممالک میں بڑے پیمانے پر ویکسینیشن مہم چلائی گئی، جبکہ چین کا کووڈ کے پھیلاؤ کو قابو میں رکھنے کے لیے پابندیوں پر انحصار جاری ہے۔

اگرچہ ملک نے اپنی ویکسین خود تیار کی ہیں، لیکن یہ فائرز یا موڈرنا ویکیسن کی طرح موثر نہیں ہیں، جو ایم آر این اے ٹیکنالوجی استعمال کرتے ہوئے تیار کی گئی ہں ، اور جسے چین نے درآمد نہ کرنے کا فیصلہ کیا ہے۔

اور یہاں تضاد پیدا ہوتا ہے۔ کیونکہ چین میں کووڈ سے ہونے والی اموات کی شرح دنیا میں سب سے کم ہے۔ وائرس کے نتیجے میں ملک میں سرکاری طور پر صرف 5,200 اموات ریکارڈ کی گئی ہیں۔

چین کی صفر کووڈ پالیسی کا معاشی اثر خود چین اور عالمی منڈیوں پر بھی پڑتا ہے، جس کا نقصان اس وقت ہوتا ہے جب دنیا کی فیکٹری لاک ڈاؤن کی وجہ سے رک جاتی ہے۔

بی بی سی کی ایشیا میں اقتصادی نامہ نگار سوریانا تیواری کے مطابق چین کو پہلے ہی بے روزگاری کے بحران کا سامنا تھا، خاص طور پر نوجوانوں میں۔ لاک ڈاؤن کے خوف نے بہت سے خاندانوں اور کاروباروں کو مزید خرچ نہ کرنے کا فیصلہ کرنے پر مجبور کر دیا ہے، جس سے ملک کی اقتصادی ترقی کی رفتار کم ہو گئی ہے۔


Summary: ایک دوسرے پر آئے روز الزامات کی بھرمار کے باوجود مرکزی اتحادی حکومت اور پنجاب و خیبر پختونخوا کی تحریک انصاف کی حکومتیں ایک معاملے پر ایک صفحے پر ہیں۔ یہ معاملہ بین الاقوامی مالیاتی فنڈ (آئی ایم ایف) کی جانب سے عائد کی گئی شرائط کے تحت ملک کے پرائمری بجٹ کو سرپلس کرنا ہے۔

نون لیگ اور تحریک انصاف سیاسی اختلافات کے باوجود آئی ایم ایف کی شرط پوری کرنے کے لیے ایک صفحے پر کیسے ہیں؟

مرکز میں پاکستان مسلم لیگ نون کی سربراہی میں پی پی پی، جے یو آئی ایف اور دوسری جماعتوں پر مشتمل اتحادی حکومت کو پنجاب اور خیبر پختونخوا میں پاکستان تحریک انصاف کی حکومت سے مختلف امور پر شکایات رہتی ہیں تو دوسری جانب پنجاب اور خیبر پختونخوا کی حکومتوں کو مرکزی حکومت کے بارے میں تحفظات ہیں۔

ایک دوسرے پر آئے روز الزامات کی بھرمار کے باوجود مرکزی اتحادی حکومت اور پنجاب و خیبر پختونخوا کی تحریک انصاف کی حکومتیں ایک معاملے پر ایک صفحے پر ہیں اور پاکستان کے موجودہ مالی سال کے پہلی سہ ماہی میں مرکزی حکومت اور چاروں صوبائی حکومتوں نے اس پر یکسوئی کا مظاہرہ کرتے ہوئے اسے ممکن کر دکھایا۔

یہ معاملہ آئی ایم ایف کی جانب سے پاکستان کے لیے قرضے کی قسط ریلیز کرنے کے لیے دوسری شرائط کے علاوہ ایک بنیادی شرط ملک کے پرائمری بجٹ کو سرپلس کرنا ہے۔

چاروں صوبوں خاص کر پنجاب اور خیبر پختونخوا کی تحریک انصاف کی حکومتوں کی جانب سے پرائمری بجٹ سرپلس کرنا اس لحاظ سے نمایاں ہے کہ چند مہینے قبل سابق وزیر خزانہ شوکت ترین کی دونوں صوبوں کے وزرائے خزانہ سے ٹیلی فونک گفتگو کی ایک آڈیو لیک میں شوکت ترین نے دونوں کو کہا تھا کہ وہ آئی ایم ایف کو شرائط پوری نہ کرنے کے بارے میں بتائیں۔

اگلی قسط کے حصول کے لیے آئی ایم ایف پاکستان کے لیے نویں نظر ثانی جائزے کے لیے جلد اجلاس بلانے والا ہے اور اس سے پہلے جہاں پاکستان دوسری شرائط کو پوری کرنے کے لیے تگ و دو کر رہا ہے، وہیں پر پاکستان کی جانب سے پرائمری بجٹ سرپلس کرنے کی شرط پوری کر دی گئی ہے جو وفاقی حکومت کی جانب سے پہلی سہ ماہی کے لیے جاری کردہ اعداد و شمار سے واضح ہے۔

پاکستان تحریک انصاف کی پنجاب حکومت نے پہلی سہ ماہی میں 125 ارب روپے کا سرپلس پرائمری بجٹ دیا اور تحریک انصاف کی خیبر پختونخوا حکومت کی جانب سے اس سہ ماہی میں تین ارب روپے کے لگ بھگ سرپلس پرائمری بجٹ رہا۔

سندھ اور بلوچستان میں مرکز میں قائم مخلوط حکومت کے اتحادیوں کی حکومت ہے تاہم پنجاب اور خیبر پختونخوا میں تحریک انصاف کی حکومت جو اس وقت مرکزی حکومت کے خلاف سیاسی طور پر صف آرا ہیں اور اس حکومت کو گرا کر ملک میں فوری عام انتخابات چاہتی ہے تاہم مرکز کی اتحادی حکومت اور تحریک انصاف کی صوبائی حکومتوں نے آئی ایم ایف شرط کے تحت پرائمری بجٹ کو سرپلس کر دکھایا۔

انھوں نے کہا سیاسی اختلافات تو چلے آر ہے ہیں لیکن آئی ایم شرط کے تحت پرائمری بجٹ کو سرپلس کرنا تھا۔ انھوں نے کہا کہ مرکزی حکومت سے سیاسی اختلاف ہے لیکن آئی ایم ایف پروگرام ملک کے لیے ہے، اس لیے یہ کام کیا۔


Summary: ’ہمارے پاس کھانا خریدنے کے لیے کوئی پیسہ نہیں تھا، اسی لیے میں نے مقامی مسجد میں اعلان کر دیا ہے کہ میں اپنی بیٹی کو فروخت کرنا چاہتا ہوں۔‘ بھوک کیسے افغان شہریوں کو اپنی بیٹیاں اور اعضا فروخت کرنے پر مجبور کر رہی ہے؟

’میں نے اپنی پانچ سال کی بیٹی ایک لاکھ کے عوض فروخت کر دی‘

افغانستان میں کئی والدین اپنے بھوک سے نڈھال بچوں کو سلانے کے لیے نیند والی ادوایات دینے پر مجبور ہو چکے ہیں اور کچھ محض زندہ رہنے کے لیے اپنی بیٹیاں اور اپنے اعضا فروخت کر چکے ہیں۔ طالبان کے اقتدار سنبھالنے اور بیرونِ ملک افغانستان کے اثاثے منجمد کیے جانے کے بعد ان دنوں میں لاکھوں افغان قحط اور بھوک کے دہانے پر پہنچ گئے ہیں۔

ان کا کہنا تھا کہ ’میرے پاس کوئی اور راستہ نہیں تھا۔ میں نے سُن رکھا تھا کہ آپ ایک مقامی ہسپتال کو اپنا گردہ فروخت کر سکتے ہیں۔ میں وہاں گیا اور بتایا کہ میں بھی گردہ دینا چاہتا ہوں۔ چند ہی ہفتے بعد مجھے ان کا فون آ گیا اور انھوں نے مجھے بُلا لیا۔‘

افغانستان میں لوگوں کا اپنے اعضا فروخت کر دینا کوئی ایسی بات نہیں جو ہم نے پہلے نہ سنی ہو اور ایسا طالبان کے آنے سے پہلے بھی ہوتا رہا ہے۔ لیکن آج کل اس درد ناک تجربے سے گزرنے کے بعد بھی لوگوں کو محسوس ہوتا ہے کہ ان کے پاس زندگی گزرانے کے لیے پیسے نہیں ہیں۔

’اب ہمیں مجبور کیا جا رہا ہے کہ ہم اپنی دو سالہ بیٹی کو بھی فروخت کر دیں۔ جن لوگوں سے ہم نے قرض لیا تھا وہ ہمیں روزانہ ڈراتے ہیں اور کہتے ہیں کہ اگر پیسے واپس نہیں کر سکتی تو اپنی بیٹی ہمیں دے دو۔‘

نازیہ کے والد، حضرت اللہ نے ہمیں بتایا کہ ’ہمارے پاس کھانا خریدنے کے لیے کوئی پیسہ نہیں ہے، اسی لیے میں نے مقامی مسجد میں اعلان کر دیا ہے کہ میں اپنی بیٹی کو فروخت کرنا چاہتا ہوں۔‘

’ان میں سے زیادہ تر رقم میں خوراک خریدنے پر خرچ کر چکا ہوں، اور کچھ اپنے چھوٹے بیٹے کی دواؤں پر لگا چکا ہوں۔ آپ میرے بیٹے کو خود دیکھ لیں، اس میں خوراک کی کتنی کمی ہے۔‘ یہ کہتے ہوئے حضرت اللہ نے ہمیں شمس اللہ کا پھُولا ہوا پیٹ دکھانے کے لیے اس کے پیٹ سے کرتا اوپر اٹھا دیا۔

پچھلے ایک سال کے دوران بچوں کی بڑھتی ہوئی تعداد کا مقابلہ کرنے کے لیے انتظامیہ نے مرکز میں بستروں کی تعداد میں بھی اضافہ کر دیا ہے۔ لیکن اس کے باوجود ایسا کم ہی ہوتا ہے کہ یہاں کوئی بستر خالی پڑا ہو۔ یہاں لائے جانے والے ایسے بچوں کی تعداد بڑھتی جا رہی ہے جنہیں غذائیت کی کمی کے ساتھ ساتھ کئی دیگر امراض کا بھی سامنا ہوتا ہے۔

ان کا کہنا تھا کہ ’یہ صورتحال افغانستان پر لگائی جانے والی بین الاقوامی پابندیوں اور بیرون ملک ہمارے اثاثے منجمد کرنے کا نتیجہ ہے۔ ہماری حکومت کوشش کر رہی ہے کہ ان لوگوں کا اندازہ لگایا جائے جن کو اصل میں خوراک کی ضرورت ہے۔ بہت  سے لوگ اپنی حالت کے بارے میں جھوٹ بولتے ہیں کیونکہ وہ سمجھتے ہیں کہ ایسا کرنے سے انھیں امداد مل جائے گی۔‘


Summary: اب تو تھینکس گیونگ یا یوم تشکر کے بعد کرسمس خریداری کے موسم کے آغاز کی نشاندہی کرتا نومبر کے مہینے  کا آخری جمعہ ’بلیک فرائیڈے‘ کے نام کے ساتھ شاپنگ کے ہیجان سے جڑا ہے مگرفرائیڈے سے پہلے ’بلیک‘ کے سابقہ کو بعض اور الفاظ سے بدلنے کی کوشش دنیا میں اور مقامات پر بھی ہوئی کیونکہ صدیوں سے ’بلیک‘ یا ’سیاہ‘ کی صفت ایسے دنوں پر لاگو ہوتی رہی ہے، جن پر آفتیں آئیں۔

بلیک فرائیڈے: پولیس کے لیے زحمت کا دن جو دکانداروں کے لیے رحمت کا روز بن گیا

فرائیڈے  یا جمعے کے ساتھ ان تمام ’اسمائے صفات‘ کے اضافے سے چند سال پہلے کی وہ بحث یاد آ گئی جب ایک پاکستانی آن لائن دکان نے پہلے تو دوسرے ملکوں کے ہم پیشہ  لوگوں کی دیکھا دیکھی اپنی سالانہ سیل کو ’بلیک فرائیڈے‘ کا نام دے دیا مگر پھر احتجاج کے بعد جمعہ کے مبارک دن کی نسبت سے اسے ’بلیسڈ فرائیڈے‘ قرار دے کر دھڑا دھڑ کمائی کی۔

تھینکس گیونگ کی شاپنگ سے متعلق ’بلیک فرائیڈے‘ کی روایت کے پیچھے سب سے زیادہ دہرائی جانے والی کہانی یہ ہے کہ پورا سال خسارے، جسے محاورے میں ’ان دی ریڈ‘ کہا جاتا ہے، میں کام کرنے کے بعد سٹورز کا تھینکس گیونگ سے اگلے دن  سوچ سے زیادہ منافع کمانا ’ان دی بلیک‘ کہلایا کیونکہ ان چھٹیوں میں خریدار رعایت پا کر بہت زیادہ رقم اڑا دیتے تھے۔

محقق سارہ  پرواِٹ  کا کہنا ہے کہ اگرچہ یہ  درست  ہے کہ ریٹیل  کمپنیاں اکاؤنٹنگ کے وقت نقصانات کو سرخ اور منافع کو سیاہ میں لکھتی تھیں لیکن ’بلیک فرائیڈے‘ کا اصل اس کہانی میں نہیں اور ان کے مطابق نہ ہی حالیہ برسوں میں منظر عام پر آنے والا یہ افسانہ سچ ہے کہ 1800 کی دہائی میں جنوبی باغات کے مالکان تھینکس گیونگ کے اگلے دن غلاموں کو کم  قیمت پر خرید سکتے تھے۔

’بلیک فرائیڈے‘ کی اس کہانی کے بعد بہت جلد فلاڈیلفیا میں ابھری اصطلاح کا پس منظر بڑی حد تک بھلا دیا گیا تاہم  برطانیہ  میں ’بلیک فرائیڈے‘ کی اصطلاح پولیس اور صحت کے ادارے این ایچ ایس، میں کرسمس سے پہلے کے جمعہ کے حوالے سے شروع ہوئی۔

امریکی صحافی ڈان  واگھان کہتے ہیں کہ حالیہ برسوں میں ’بلیک فرائیڈے‘ کے بعد خریداری کے دیگر دن یہ ہیں: سمال بزنس سیٹرڈے، جو خریداروں کو مقامی ریٹلرز کے ہاں جانے کی ترغیب دیتا ہے اور سائبر مَنڈے، جس کا ہدف آن لائن خریداری کا فروغ ہے۔

منگل ’گیونگ ڈے‘ یعنی خیراتی عطیات کی حوصلہ افزائی کے لیے سامنے آیا۔ سٹورز جمعہ کے دن سے  پہلے ہی کھلنا شروع ہو گئے ہیں اور اب خریدار اپنے تھینکس گیونگ کھانے کے فوراً بعد ہی خریداری کو نکل سکتے ہیں۔